6/10/2020 10:31:00 AM 504 جار خوێندراوەتەوە\nبەرێزان كاك سیامەندی موعینی و هەڤاڵ زیلان وەژێنێ\nسەركردایەتی و تەواوی تێكۆشەرانی ماندونەناسی پارتی ژیانی ئازادی كوردستان(پژاك).\nدوای رێز و سڵاو\nهیوادارم بەردەوام لەش ساغ و تەندروست باش بن، بەردەوامبن لە خەبات و تێكۆشانی رەواو پیرۆزی رزگاری نیشتمانی و نەتەوەی كوردستان.\nپڕ بەدڵ پیرۆزبای لە هاورێم كاك سیامەندی موعینی و هەڤاڵ زیلان وەژێنی دەكەم، كە بە هۆی لێهاتوی و دڵسۆزی و سەركەوتنیان لە سەركردایەتی بزوتنەوەی رزگاریخوازی كوردستان و پارتی ژیانی ئازادی كوردستان جارێكیتر وەك هاوسەرۆكی ئەم پارتە تێكۆشەرە بۆ جاری دووەم هەڵبژێردرانەوە.\nپیرۆزبای لە تەواوی ئەندامانی نوێی مەجلسی سەركردایەتی و تەواوی گەلی كورد دەكەم، پێموایە سەركەوتنی ئەم كۆنگرەیە لە جەوهەردا سەركەوتنی هەموو گەلی كوردە.\nئەوەی مایەی رامان و ئومێدە پژاك لە كاتێكدا كۆنگرەی خۆی دەبەستێت، دۆخی ناوخۆی كوردستان و جیهان بە گشتی لە بارێكی زۆر دژوار و ئاڵۆزدایە. ئەمە لە كاتێكدا زۆربەی حزب و رێكخراوە سیاسیە كوردیەكان بە دەست قەیرانێكی رێكخراوەی و عقڵیەتی پاوەخوازی كەسێتیەوە دەناڵێنن. عەقڵیەتی بەرژەوەندخوازی و بیری تەسكی حزبایەتی ئەو دۆخەی خوڵقاندوە، كە ئەنجامدانی كۆنگرەی تەندروست ببێتە گرێیەكی سیاسی و دەرونی سەركردایەتی سیاسی ئەم حزبانە، كە بەزۆری تا ئەمرۆ لە كەسانی خێڵەكییان عەقڵ كلاسیك پێكهاتوون. بەرژەوەندی تاكە كەسی و چاوچنۆكی سیاسی ئەو بارەی خوڵقاندوە نەتوانن لە گەڵ گۆڕانكاری و پێشكەوتنەكانی جیهان بە تایبەتی لە بواری كاری رێكخراوەیدا هەڵكەن و تەسلیم بە ئیرادەی ئەو گۆڕان و پێشكەوتنانە ببن. هەر ئەم واقعە وایكردوە، كە ئەنجامدانی كۆنگرە بۆ ئەم توێژە لە لوتكەی دەسەڵاتی زۆرێكلە حزبە كوردیەكان ببێتە كار و چالاكیەكی زۆر گران و پڕ ئاستەنگ، بۆیە دەرئەنجام ئەم سەركردانە بە زۆری پەنا بۆ ئەنجامدانی كۆنگرەیەكی كارتۆنی بە تاكرەوی و سەپاندنی ئەجندای سەرۆك و هەندێك جاریش بە تەوافقی پێشوەختە و بە رێكەوتن لە نێوان گروپێكی سەركردایەتیدا ئەنجام دەدەن.\nبەڕامان لە پرۆسەی ئەنجامدانی كۆنگرە و دەرهاویشتەكانی، جگە لە فۆرمی پارتی دیموكراتی كوردستان و هاوشێوەكانی لەوانەی خاوەن دوكانی حزبی و سیاسین، كە سیستمێكی زۆر توند و سەپێنەر و تاكرەوی هەیە و كەس ناتوانێت بە زارەكیش بێت نارەزای و رەخنە لە ئەنجامی كۆنگرە بگرێت و تەنیا سەرۆك بۆخۆی حەكیمە و نەخشە و ستراكچەری كۆنگرە دیاری دەكات و بریار دەدات. لە زۆربەی حزبەكانیتر فۆرمێكی نوێ بەرجەستە دەبێت، كە رێگا و شێوازی تەوافقە. لەم فۆرمەدا دەرئەنجام بەهۆی پێكدادانی بەرژەوەندی ئابوری و سیاسی سەركردەكانەوە لە كۆتای ئەم شێوە پرۆسەیەدا، نارەزای و تورەی زۆر دەخوڵقێت و هەندێكجاریش دەگاتە ئاستی دروستبوونی ئینشیقاق و جیابوونەوەو كەرتبوون.\nئەنجامدانی كۆنگرە لەم دۆخە ئاڵۆز و پڕ لە قەیران و كێشەیەدا، چ لە سەر ئاستی ناوخۆی بێت یان دەرەكی، لە قۆناغی خەباتی چەكداری و شەڕی پارتیزانیدا، لە شاخ و بەو هەموو بێ ئیمكانیەتە بۆخۆی جێگای سرنج ورێز و دەست خۆشیە.\nئەنجامدانی پرۆسەی هەڵبژاردن بە پەیرەوكردنی ئازادی و دەنگدان و ئاڵوگۆری دەسەڵات و دەستاودەستكردنی پۆست و پلە باڵاكان، كە پژاك بۆ ماوەی پازدە ساڵ و لە شەش خولی یەك لە دواییەكدا ئەنجامی دەدات گەواهی ئەوەن، كە ئەم حزبە لە سەرێگایەگی تەندروست و سەردەمیانەیە و ئایندەی روون و جێگای ئومێدی خەڵكی كوردستانە.\nسەركەوتنی پارتی ژیانی ئازاد لەم تاقیكردنەوەیەدا و وەرگرتنەوەی شەرعیەتی دیموكراسی لە هاوشانی شەرعیەتی شۆرشگێری نمونەیەكە تا ئەمرۆ زۆر بە دەگمەن لە پرۆسەی ئەنجامدانی كۆنگرەكانی حزبە كوردیەكاندا بینراوە. بۆیە هیوادارم تەواوی حزبە كوردیەكان ئەم فۆرمە بگرنە بەر و بونیادی سیاسی خۆیان بە تەندروستی بنێنەوەو خۆیان لە سەربناغەیكی تەندروست و بەهێزی شەرعیەت دامەزرێننەوە.\nلە ئەمرۆدا زۆربەی حزبە كوردیەكان بە دەست گرفت و نەخۆشی گەندەڵی و نادادپەروەریەوە دەناڵێنن، ئەمەیش وایكردوە تەواوی جومگەكانی كاری رێكخراوەی حزب دارزێنێت و قاعیدەی جەماوەری خۆیشی لە دەست بدات بەزۆری ئەم حزبانە دەرئەنجام بە ناچاری دەبنە حزبی رێكخستن و ئەندام و متمانەی خەڵك و خاسیەتی جەماوەری لە دەست دەدەن.\nیەكێك لە قەیران گەورە و سەرەكیەكانی كاری رێكخراوەی سیاسی لە كوردستاندا لە پرۆسەی وەرگرتنی شەرعیەتدایە. لەم وڵاتەی ئێمە شەرعیەتی شۆرشگێری بوەتە بار بەسەر خەڵك و فۆرمی سیاسی كوردیەوە. لە ژێر پەردەی شەرعیەتی شۆشگێری پاوانی دەسەڵات و حوكمرانی و فەرمانرەوای بە شێوەیەكی ناتەندروست دەكرێت. لە بارە گشتیەكەیدا ئەمرۆ حزبی كوردی لە نێوان دوو شەرعیەتدا ئەم بەرو ئەوبەر دەكەن، كە لە واقعدا هەردوو جۆرەكە ئێكسپایەر بوونە و سەردەمیان بە سەرچوە و بەواقعی هیچ كاریگەریەكیان نەماوە، جگە لە هەوڵێك بۆ تەفرەدان و سەپاندنی ناشەرعیانەی كۆمەڵێك سەركردەی كلاسیكی و پاوەنخواز نەبێت.\nئەم دوو جۆر شەرعیەتە، كە شەرعیەتی بۆماوەیتی (التوريث) و شەرعیەتی كارێزمای و تەنیا كەسیە. رەتكردنی ئەم دوو فۆرمە و بەرجەستەكردنی شەرعیەتێكی دیموكراسی و یاسای لە لایەن هەر حزب و رێكخراوێكی سیاسی كوردیەوە بۆ خۆی نەك هەر جیگای دەستخۆشیە، بەڵكو ئاماژە و هێمای پێشكەوتن و بونیادی تەندروستی ئەو حزب و رێكخراوەیە، كە ئەم فۆرمە پەیرەو دەكات. هیوادارم پژاك توانیبێتی لەم تاقیكردنەوەیەدا سەركەوتو بێت و ببێتە پێشەوا بۆ بەرجستەبونی ئەم فۆرمە لە تەواوی كوردستاندا.\nدۆزینەوە و بەرجەستەكردنی فۆرمێكی نوێ بۆ هاوپەیمانی و پێكەوە هەڵكردن و پێكەوە تێكۆشان و خەباتكردن، وەك ئەوەی لە بەیاننامەی كۆتای كۆنگرەدا ئاماژەی پێكراوە، هزر و ئەرك و كردارێكی پیرۆز و تەندروستە هیوادارم تیایدا سەركەوتوو بن.\nهیچ گومانێك نیە، كە لە ئەمرۆدا جیهان لەقۆناغی پەرینەوەیدا بۆ سەردەم و فۆرمێكی نوێی هزری، ئابوری، سیاسی كەلتوری ژانی لە دایكبوونێكی نوێ لە بواری پەیوەندیە نێودەوڵەتیەكان و سیستمێكی نوێی جیهانی دەیگرێت، مەرگی دونیای تاك جەمسەری ئەمریكا بوەتە واقعێك، تەنانەت خودی ئەمریكیەكان بۆخۆیشیان نكۆڵی لێناكەن. لە ئەمرۆد لە قۆناغی كۆتای جیهانگیری و لە سەر داروپەردووی داروخاوی جیهانی تاك جەمسەری شێوە ئەنارشیزم و ئاڵۆزیەك خوڵقاوە، وایكردوە ئەركی تەواوی گەلان وڵاتانی جیهان بۆ گەیشتن بە كەنارەكانی ئارامی و سەپاندنی ئەجندا و مافەكانیان زۆر گران و پڕ ئاستەنگ بێت. لەم دۆخەدا تەواوی گەلان، پێش هەموو شتێك پێویستیان بە فراونكردنی دنیابینی خۆیان و كردنەوەی عەقڵ و هۆشیان هەیە. خوێندنەوەی تەندروست و ژیرانە بۆ گۆرانكاریەكانی جیهان، ئەرك و خەباتی گەلان ئاسانتر و كەم گرفتتر دەكات، بۆیە پێویستە ئێمەی كوردیش بە باشی ئەم گۆڕانكاریانە بخوێنینەوەو بزانین ئێمە و نەیار و دوژمنەكانمان لە كوێی هاوكێشەی سیاسی نوێداین و هاوسەنگبوونەوەی هێز، ئێمە بەرەو چ ئاقارێك دەبات. ئەركی سەركردایەتی كوردە لەم دۆخەدا لە لایەك بە وریایی و ئاگایەوە كار بۆ بەدیهێنانی مافە رەواكانی گەلەكەمان بكەن و لە دیوێكیتریشدا كار بۆ پاراستن و پارێزگاریكردن لە میللەتەكەمان بكەین و دوریبكەینەوە لە كارەسات و فەوتان.\nلە چەند ساڵی رابردودا و بە دیقەتتریش لە قۆناغی جیهانگیریدا بەهۆی پێشكەوتنی تەكنۆلۆجیا و زیادبوونی زۆری خێرایی گەشەی ئابووری، ئەو بارە خوڵقا، كە بەرهەمهێنانی شمەك لە سەر ئاستی جیهان زۆر لە بەكاربردن زیاتر بێت، ئەمەش بوە هۆی تێكچونی پەوەندی نێوان خواست و خستنەروو، كە دەرئەنجام سەرهەڵدانی قەیرانێكی ئابووری و سیاسی ستراكچەری لێكەوتوەتەوە.\nزیادبوونی بەرهەمهێنان بە شێوەیەك، كە زۆر لە قەبارەی بازاری خواست زیاترە، ئەو بارەی خوڵقاند، كە بازار و گەشەی ئابووری لە سەر ئاستی جیهان زۆر لە سفر نزیكببێتەوە و قەیرانێكی ئابوری مەترسیدار بخوڵقێنێت، كە زۆر ئەستمە هیچ گەل و نەتەوەیەك بتوانێت بە سەلامەتی و بێ زیان لێی دەرباز بێت. ئەم قەیرنە وایكردوە سەرمایەداری لە پێناو مانەوەو خۆپارێزیدا بچێتە قۆناغی وەحشیگەرای و شەلم كوێرم بكەوێتە لێدانی تەواوی رێكخراوە جیهانیەكان و تەواوییاسا و رێسا جیهانیەكان بخاتە ژێر پێیەوە.\nلە بواری تێۆری ئابوریدا یەكێك لە ئەگەرەكانی ئەمریكا ئەوەیە قبوڵی گۆڕانكاریەكان بكات و رازیبێت بە بەرجەستەبوونی دونیا و جیهانی فرە جەمسەری، بەواتە لە لوتكەی دەسەڵاتی جیهاندا دەبێت شەریك قبوڵ بكات، لەم ئەگەرەیشدا دەبێت لە هەردوو بواری ئابوری و سیاسیدا لە فۆرمی ئادەم سمسەوە بگەرێتەوە بۆ كینز، بەواتە بە تەواوەتی دەستبەرداری فۆرمی لیبرلیزمینوێ بێت.\nلە بارە گشتیەكەیدا، لە ئەمرۆد سێ فۆرمی نوێی هزری، سیاسی تارمایەكانیان بەدەر كەوتون. ئەم سێ فۆرمە هەریەكەیان تایبەتمەندی خۆی هەیە و هەڵگری رەگەزەكانی ئابوری، سیاسی، كەلتوری، ئایدیۆلۆجیشە. فۆرمی سەرمایەداری لیبرالی، كە تا ئەمرۆ كەمترین نیشانەكانی كامڵبونی دەركوتوون، بە دیارترین ئاماژەی پاشەكشێی ئەوەیە، كە لە تێۆری ئادام سمس، كە بناغەی سەرەكی لیبرالیزمی نوێیە دەیكات. فۆرمی چینیەكان، تایبەتمەندی چینی هەیە، و زیاتر وەك فۆرمێك بۆ خودی چین خۆی و ئەو وڵاتە جیهانیانەی دەتوانن لە دەرەوەی فۆرمی لیبرلیزمی نوێخۆیان ساغكەنەوە، دەگونجێت. ئەم فۆرمەی چینیەكان لە ئەمرۆدا لە رووی هزری و سیاسی و ئابوریەوە خۆی لە پرۆژەی رێگای ئاورێشمی چینیەكان نمایش دەكات.\nسێیەمیش فۆرمی نوێی روسەكان، كە لە كرۆكدا خەونی زینوكردنەوەی یەكێتیەكی نوێ بە شێوەیەك لە شێوەكان دووبارەكردنەوەی یەكێتی سۆڤیەت بێت، بە خاسیەت و شێوەو بەرگێكی نوێوە. ئەم فۆرمە، لە ئەمرۆدا لە ژێر ناو و دروشمی هاوپەیمانی ئۆراسیادا خۆی نمایش دەكات، ئەجندای بۆ وڵاتانی دەرەوەی خۆی بە روونی دەركەوتوە. بەشێوەیەكی گشتی دابەشكردنێكی نوێی ناوچەی هەژمونی وڵاتە زلهێزەكان قۆناغ بە قۆناغ بەرجەستە دەبێت. لەم پرۆسەیەدا هەریەك لەم جەمسەرانە لە بواری پەیوەندی دەرەكیدا ئەجندا و دنیابینی و فۆرمی تایبەت بەخۆی هەیە.\nلەم دابەشبوونە نوێیەدا تەواوی وڵاتانی جیهان بە سەر ئەم سێ جەمسەرەدا دابەش دەبن، هەرچی چینیەكانە سیاسەتی رێگای ئاورێشمی و پشتیوانیان كردوەتە بناغەی سیاسەتی دەرەكیان. وەك ئەمریكیەكان لە گەڵ ئەوەی تا ئەمرۆ هیچ سیمایەكی نوێی سیاسەتی دەرەكیان دەرنەكەوتوە، بەڵام هەڵسوكەوتەكانیان ئاماژەی ئەوەن، كە لە ئەمرۆ بەدواوە ئەمریكا سیاسەت بە فۆرم و شێوازی رابردو بەتایبەتی سەردەمی شەڕی سارد ناكات، بەواتە كار لە سەر سەرلەنوێ دارشتنەوەی هاوپەیمانی نوێ دەكات، دیاریترین ئەم هاوپەیمانیەی ئەوەیە، كە لە ئەمرۆدا لە گەڵ سعودیەكان و وڵاتانی كەنداو وێنای دەكێشێت و قۆناغ بە قۆناغ كار لە سەر كامڵبونی دەكات، لەم پرۆسەیەدا دوو ئەركی سەرەكی دەكەوێتە سەر، لە لایەك پێویستە كێشەی وڵاتانی كەنداو، كە لە ئەمرۆدا جیابونەوەی وڵاتی قەتەر و نزیكبونەوەی لە توركیا و تا ئاستێك ئێرانیش بوەتە گرفت بۆ تەواوی وڵاتانی كەنداو و ناراستەخۆ سەرئێشەو گرفت بۆ سیاسەتەكانی ئەمریكایش دەخوڵقێنێت چارەسەركات. كێشەی دووەم، كێشەی دەركردنی عێراقە لەژێر هەژمەن و دەسەڵاتی ئێرانیەكان.\nلەم بوارەدا هەرچی روسەكانە ئایدیۆلۆجیا و فۆرمی ئۆراسیای نوێ دەكەنە بناغەی سیاسەتی دەرەكیان، لەم پرۆژەیەدا كار بۆ دامەزراندنی هاوپەیمانیەكی نوێ دەكەن، كەزۆربەی وڵاتانی ئاسیاو ئەوروپا لە خۆ بگرێت. لەم ستراتیجەیش دا ئەجندا و دنیابینی تایبەت بە خۆیان هەیە. هەرسێ ئەم فۆرمە وێنە و بەرنامەیان بۆ وڵاتانی داگیركەری كوردستان و كوردیش هەیە. هەریەكەیان بە شێوەیەك دەیەوێت پرسی كورد چارەسەر كات، كە لە گەڵ ئەجندای سیاسی خۆیدا دەگونجێت. هەرچی ئەمریكیەكانە ئامژەی ئەوە دەكەن، كە لە ئایندەدا كوردستان دەبێتە پێگە و هاوپەیمانی ستراتیجی ئەوان و دەستبەرداری نابن، ئەگەر چی كورد بۆ خۆی ئەزمونێكی زۆر تاڵ و دژواری لە گەڵ ئەمریكادا هەیە، بەڵام لە ئەمرۆدا ئەم پێشنیارە موغریترین خستنەرووی سیاسیە بۆ كورد، چونكە لە دووتوێی پەیمان و موجامەلەكانی ئەمریكا بۆ كورد دامەزراندنی دەوڵه‌تێكی نەتەوەی بەروونی دەخوێندرێتەوە. وەك روسەكانیش، كە دەیانەوێت كورد لە چوارچێوەی پرۆژی ئۆراسیادا خۆی ساغكاتەوە، چەندین مەرجیان بۆ قبوڵكردنی هەیە، بەڵام باڵاترین دەستكەوتی كورد لەم پرۆژەیەدا وەرگرتنی مافی خودمەختاریە، لە چوارچێوەی دەسەڵاتی حكومەتە داگیركەرەكانیدا. فۆرمی چینیەكان بۆ تەواوی وڵاتانی جیهان وەك یەك وایە، بەشداریكردن لە پرۆژەی رێگای ئاورێشمی بناغەی هاوبەشی و هاوپەیمانی چین و وڵاتی بەشدارە. بە پێی نەخشەی ئەم رێگایە دەشێت بە كوردستانیشدا تێپەرێت، ئەمە ئەگەر كوردەكان بریار بدەن. ئەم پرۆژەیەی چینیەكان، كە رەنگە دادپەوەرترین خستنەرووی سیاسی بێت بۆ كورد، بەڵام هیچ پشتیوانیەكی هێزی نیە تا كورد لە هێرش و پەلاماری نەیارانی بپارێزێت، هاوكات بەوەی لە ئەمرۆدا ئەمریكیەكان گەورەترین دوژمنی ئەم پرۆژەیەن، بەشداریكردن تیایدا راستەوخۆ دەتباتە بەرەی نەیاری ئەمریكاوە، ئەمەیش بۆ میللەتێكی لاوازی وەك ئێمە رەنگە دەرئەنجامەكەی زۆر كارەساتبار و خراپ بێت.\nبەڕامان لەواقعی پەیوەندی نێوان وڵاتانی داگیركەری كوردستان و زلهێزەكانی ئەمرۆی گۆرەپانی جیهانی وارێكەوتوە، كە تەواوی ئەم وڵاتانە بكەونە بەرەی روسیاوە. وڵاتانی ئێران، سوریا، توركیا، بە تەواوەتی خۆیان لە بەرەی روسیادا ساغكردوەتەوە، هەرچی حكومەتی ناوەندی عێراقیشە بەوەی تا ئاستێكی زۆر لە ژێر هەژمونی ئێراندایە، دەكرێت بڵێین ناراستەوخۆ ئەمیش لە بەرەی روسیادایە. لە واقعدا ئەو شەڕ و ناكۆكی وپێكدادانەی زیاتر لە ساڵێكە لە نێوان ئەمریكا و ئێراندا دروستبوە لە جەوهەردا شەڕی دەركردنی ئێراقە لە بازنەی هەژمونی روسیاو ئێران و رێگرتن لە روسیا بۆ گەیشتن بە ئاوە گەرمەكانە. روسەكان پرۆژەی ئۆراسییایان كردوەتە بناغەی هەڵسوكەوتی سیاسیان، كە لە جەوهەردا وادارێژراوەیان بەرێكەوتیش بێت وا كەوتوەتەوە، كە لە بەرژەوەندی وڵاتانی داگیركەردایە.\nكۆی ئەم راستیانە وادەكات، كە پێویست بێت ئێمە ئاشنایی تەندروست و راستمان لە سەر ئەجندا و ستراتیجی وڵاتە زلهێزەكان هەبێت، بە تایبەتی ئەجندای روسەكان، چونكە لە ئێستادا لە هەموان زیاتر قسە و دنیابینی خۆی بۆ پرسی كورد لە چوارچێوەی پرۆژەی ئۆراسیادا خستوەتە روو. روسەكان پرۆژەی ئۆراسیایان وەك ستراتیجێك بۆ پێكهێنانی هاوپەیمانیەكی نوێ، كە زۆربەی وڵاتانی ئەوروپاو ئاسیا بگرێتە خۆی دەخاتەروو. ئەم پرۆژەیە، كە لە گەوهەردا بەزۆری والێك دەدرێتەوە، كە بۆ بەرژەوەندی و ئامانجی وڵاتە هەرێمایەتیەكان پێشنیار كراوە، بەواتە شێوە موجامەلە و ئیغرایەكی زۆری تێدایە بە تایبەتی بۆ وڵاتانی توركیا و ئێران، هەر ئەمەش هۆی سەرەكی ئەوەیە لە ئەمرۆدا هەردوو ئەم وڵاتە، كە بە درێژای مێژوو زۆر بە دەگمەن لەیەك بەرە و بەیەك ئاراستەی سیاسی كاریان كردوە پێكەوە ببنە بەشدار لەم هاوپەیمانیە و هەردوولایان ببنە دۆست و هاوپەیمانی روسەكان. لە دەیەی یەكەمی سەدەی بیستویەكدا ئاماژەكان بەزۆری بەو ئاراستەیە بوون، كە نەزمی نوێی جیهان هەردوو ئەم وڵاتە لە بازنەی وڵاتە بەهێز و گرنگەكان لە نەخشەی جیۆپۆلیتیكی جیهانی دەسرێتەوەو چیتر وەك سەردەمانی پێشوو گرنگی و قورساییان نامێنێت، بەڵام توندبوونەوەو قوڵبونەوەی ناكۆكی و پێكدادان و ركەبەرایەتیەكانی نێوان روسیا و چین و ئەمریكا جارێكیتر ئەم وڵاتانەی هێناوەتەوە گۆرەپانی جیۆپۆلۆتیكی جیهانی و رۆڵی گرنگیان پێدەبەخشێت. لە ئەمرۆدا بەروونی ئەو واقعە دەبینین، كە توركیا چۆن بەخێرایی كار بۆ زیندوكردنەوەی ئەجندای عوسمانیەت و نوێكردنەوەی پێگە و سەنگی جیهانی خۆی دەكات، سەركێشانە پەلاماری زۆر ناوچە و وڵات لە خۆرهەڵاتی ناورەاست دەدات، هاوكات ئێرانیەكانیش بەردەوامن لە هەناردەكردنی شۆرش و سەپاندنی ئەجندای هەرێمایەتی خۆیان.\nلەم پرۆسەیەدا، ئۆراسیا وەك ئایدیۆلۆجیایەكی نوێ دنیابینی و بۆچونی خۆی لە مەر پرسی كوردیش خستوەتەروو. دیارترین ئەو بۆچونانە لە زاری داهێنەری پرۆژەكە ئەلئەسكەندەر دۆگین، كە بە عەقڵی پوتین ناسراوە خراوەتە روو، دۆگین راشكاوانە دەڵێت: كورد لە بەرژەوەندیاندایە لە چوارچێوەی هاوپەیمانی ئۆراسیادا خۆیان ساغكەنەوە. پێشنیاری ئەم پرۆژەیەبۆ چارەسەری كێشەی كورد بەو شێوەیە، كە بە هەندێك مافی سەرەتای رازیببن، روسەكان گوشار لە سەر توركیا دەكەن تا رازیبێت بە پێدانی هەندێك ماف بە كورد، بەڵام ئەگەر كوردەكان لەوە زیاتریان بوێت لەئەمرۆدا خەونەكانیان لە ئەجندای بەرەی ئەمریكیەكاندا جێگای دەبێتەوە، لەم هەڵبژاردەیەدا جگەلەوەی دەكەونە قورگی ئیمپریالزمی جیهانیەوە و ئایندەیان روون و تاریكە، هاوكات دوور نیە جارێكیتر رووبەرووی كارەسات و لەناوچون نەبنەوە.\nلەناو ئەم دەریا لێل و پڕ لە تەنگ و چەڵەمە وبەربەستدا، كێ دەتوانێت بە كەمترین زیان گەل ومیللەتەكەی بگەیەنێتە كەناری ئارامی و بەرژەوەندی نەتەوەی و نیشتمانیشی بپارێزێت، پێوەری سەركەوتن و ئازایەتی دەیگرێتەوە. پرۆژەی روسەكان بۆ چارەسەری كێشەی كورد لە سوریا ئاماژەی سەلماندنی ئەم بۆچونەن، روسەكان گوشار لە سەر كوردانی رۆژئاوا دەكەن، كە بە مافی خودموختاری رازیبن و لە گەڵ حكومەتەكەی بەشار ئەسدا رێكبكەون، هاوكات خۆیان لە ئەمریكا دوورخەنەوە و پەیوەندیەكانیان لە گەڵ ئەو بەرەیەدا ببچرێنن. لەم پرۆسەیەدا روسەكان خۆیان وەكبەدیلی نێودەوڵەتی دەخەنەروو و بانگەشەی ئەوە دەكەن، كە ئەمان زامنی ئەو رێكەوتنانە دەكەن، بەڵام وانەكانی مێژوو زۆر نمونەی ئەم شێوە پەیمان و رێكەوتنانەی تیادایە و كورد لە مێژووی خۆیدا هیچی لێنەدوریەتەوە.\nپوختەی سرنج ئەوەیە پێویستە لە ئەمرۆدا كورد زۆر وریایانە مامەڵە لە گەڵ رووداو و پێشهاتەكاندا بكات، زۆر بە وردی ئەجندا و ستراتیج و دنییابینی هزری و سیاسی و بەرژەوەندیە باڵاكانی وڵاتانی زلهێز بخوێنێتەوەو تەرازوی سەنگ و كاریگەری خۆی لەو هاوكێشە سیاسی و ئابوریانەدا بە تەندروستی بخوێنێتەوە.\nلە كۆتایدا جارێكیتر پیرۆزبای سەركەوتنی كۆنگرە لە سەركردەو تەواوی ئەندامانی پژاك دەكەم هیوادارم بەخێرایی و كەمترین زیان بگەنە ئاوات و هیواكانتان ببینن.


لە هەفتانینەوە تا سەرحەد گەریلا چالاکی ئەنجامدا، ٢٣ سەربازی تورک کوژران – کوردی – RojNews.News\nلە هەفتانینەوە تا سەرحەد گەریلا چالاکی ئەنجامدا، ٢٣ سەربازی تورک کوژران\n22/06/2020 - 9:28:59 pm\nپێنجشەممە, 7 ماي 2020 – 18:31 ڕۆژنیوز- ناوەندی هەواڵەکان\nناوەندی ڕایگەیاندن و چاپەمەنی هەپەگە، لەبارەی چالاکییەکانی گەریلاوە دژی سوپای تورک ڕاگەیەندراوێکی بڵاوکردەوە.\n“لە چوارچێوەی هەنگاوی شۆڕشگێریی شەڕی هەفتانیندا کە لە هەرێمی هەفتانینی سەر بە هەرێمەکانی پاراستنی میدیا بەردەوامە، هێزەکانمان لە ٥ی ئایار لە کاتژمێر ١٢:٣٠ خولەک لە دژی سوپای داگیرکەری تورک لە گردی پارتیزان چالاکیەکیان ئەنجامدا، لەو چالاکیەدا گورزی قورس لە سەنگەر و حەشارگەکانی دوژمن درا، بەڵام ژمارەی سەربازە کوژراو و بریندارەکان نەزانرا.\n٥ی ئایار سوپای داگیرکەر ناوچەی شەهید کەنداڵ لە هەرێمی هەفتانینی سەر بە هەرێمەکانی پاراستنی میدیایان بوردومان کرد.\n٦ی ئایاریش فڕۆکە جەنگیەکان گردی قەسرۆکی سەر بە هەرێمی هەفتانینیان بوردومان کرد. ئەو بوردومانە هیچ زیانێکی هێزەکانمانی بەدواوە نەبوو.\n٦ی ئایار لە کاتژمێر ١١:٠٠ هێزەکانمان لە چوارچێوەی هەنگاوی شۆڕشگێری شەهید باگەر و شەهید رۆنیادا لە گردی مەرگانیشی سەر بە ناوچەی چەلێی جۆلەمێرگ لە یەکەیەکی سوپای داگیرکەر تورکیاندا، لەو چالاکیەدا گورزی قورس بە سەنگەر و حەشارگەکانی دوژمن کەوت و ئەو بنکەیەی دوژمن لە ناو برا و ٢ سەربازیش کوژران.\n٢ی ئایار سوپای داگیرکەری تورک لە ناوچەی دەری خەندەک، دەری ورچ و قەسابخانەی سەر بە هەرێمی جودی لە شرنەخ دەستی بە ئۆپڕاسیۆن کرد. ئۆپڕاسیۆنەکە لە ٥ی ئایاردا بێئەنجام کۆتایی پێهات.\nهێزەکانمان لە چوارچێوەی هەنگاوی تۆڵەی شەهید مەدیا ماوا و شەهید ڕزگار گەڤەر لە دژی سوپای داگیرکەری تورک چالاکیان ئەنجامدا، لەم چوارچێوەیەدا؛\n٥ی ئایار لە کاتژمێر ١٤:٤٠ خولەک هێزەکانمان لە دژی قەرەقۆلی سوپای داگیرکەری تورک چالاکیەکیان ئەنجامدا کە دەکەوێتە نێون هەر دوو ناوچەی دادەر و سوارۆی سەر بە چیای جودی لە شرنەخ، لەم چوارچیوەیەدا کە سەنگەر و حەشارگەکانی ناو قەرەقۆلەکە کورزی قورسیان بەرکەوت، ژمارەی سەربازە کوژرا و بریندارەکان نەزانرا، سوپای داگیرکەری تورک دوای چالاکیەکە بە تۆپ و هاوەن ناوچەی گردی چۆلیایان تۆپبان کرد.\nهەمان ڕۆژ هێزەکانمان لە دەوروبەری گوندی ئۆسیانی سەر بە هەرێمی بەستای شرنەخ لە دژی سوپای داگیرکەری تورک لە سەر گردێک چالاکیەکیان ئەنجامدا، چالاکیەکە لە دژی یەکەیەکی پیادە و ئۆتۆمبیلێکی سەربازی ئەنجامدرا، لە ئەنجامی ئەو چالاکیەدا ٥ سەربازی دوژمن کوژران، یەکەیەکی سەربازی دوژمنیش کە دوای ئەو چالاکیە بۆ بەهاناوەچوونی سەربازەکان چووە ناوچەکە، بووە ئامانجی هێزەکانمان، لەو چالاکیەشدا سەربازێک کوژرا، یەکەکانی ئێمەش کە چالاکیەکەیان ئەنجامدا بە سەرکەوتوویی گەڕانەوە بۆ بارەگاکانی خۆیان.\nسوپای داگیرکەری تورک ماوەیەکە لە ناوچەی بازیدی سەر بە ئاگری و دەوروبەری شارەکە لە سەر ڕێگای نێودەوڵەتی کەمین دادەنێت، هێزەکانمان لە چوارچێوەی هەنگاوی سەرکەوتنی شۆڕشگێریدا ئەم یەکەیەیان کۆنترۆل کرد و ٥ی ئایار لە کاتژمێر ٢٠:٠٠ لەو یەکە سەربازیەی دوژمنیاندا، لەو چالاکیەدا کە لە دژی ئۆتۆمبیلە زرێپۆشەکان ئەنجامدرا، ئۆتۆمبیلێکی زرێپۆشی سوپای تورک لە جۆری (کیرپی) لەناو برا، هاوکات ١٥ سەربازی دوژمنیش کوژران، سوپای داگیرکەر تورک دوای چالاکیەکە، تەرمی سەربازە کوژراوەکان و بریندارەکانی بە ئامبولانس لە ناوچەکە دوور خستەوە، داگیرکەران دواتر بە چەندین ئۆتۆمبیلی زرێپۆش دەستیان بە ئۆپڕاسیۆن کرد. لە نیوان داگیرکەران و هێزەکانی ئیمەدا شەڕێکی قورس روویدا. لەو شەڕەدا کە تا ٦ی ئایار بەردەوام بوو، هەر یەک لە هەڤاڵانمان ئازاد و پیرۆ و بریندار کە تا دوایین فیشەکیان شەڕیان کرد، شەهید بوون.\nشوێن و بەرواری شەهیدبوون: ٦ی ئایاری ٢٠٢٠ / ئاگری\nناوی دایک و باوک: خانم – هالیس\nهاوڕێمان ئازاد تاتوان لە ناوچەی تاتوانی بلیس لەدایک بوو، لە ناو خێزانێکی وڵاتپارێزدا پێگەیشت، هاوڕێ ئازاد لە تەمەنی لاویدا بە تێکۆشانی ئازادی ئاشنا بوو، لەگەڵ هەستە قوڵ و وڵاتپارێزیەکانی باکوری کوردستان بووە یەک و بۆ ئەوەی لە دژی داگیرکەران تێبکۆشێت، ساڵی ٢٠٠٥ بەشداریی ناو ڕیزەکانی گەریلا بوو، هاوڕێ ئازاد لە چەندین ناوچە خەباتی کرد و بۆ ئەوەی لە دژی دەوڵەتی داگیرکەری تورک بە شێوەیەکی چالاکانە تێبکۆشێت، دەربازی هەرێمی سەرحەد بوو، هاوڕمان ئازاد بەردەوام لە ناوچە گەرمەکانی شەڕ خەباتی کرد و لە ناوچەیەوە دەچووە ناوچەیەکی دیکەی خەبات، ٢٤ کاتژمێر پێداویستیەکانی گەریلای جێبەجێ دەکرد، بە هەڵوێستە ڕەنجدەرانە و فیداکارانە و بە بەرپرسیارێتی گەورەوە خۆیەوە، بوو بە خاوەنی بەرپرسیارێتی گەریلا و ئەرکەکانی بە باشترین شێواز جێبەجێ دەکرد، هاوڕێ ئازاد هاوکات فەرماندەیەکی خاوەن رای گەریلایی خۆی بوو، لە دژی داگیرکەران چەندین جار چالاکی ئەنجامدا، ئەرکەکانی خۆی لە چوارچێوەی پێشەنگایەتیدا بە سەرکەتووترین شێواز جێبەجێ کرد، تا ئەو ساتەی شەهیدیش بوو، هاوڕێ ئازاد بە بێ وەستان خەباتی کرد و بوو بە یەکێک لەو هەڤاڵانەمان کە لەناو خەباتە سەربازیەکاندا پێشەنگ بوو، لە شەڕدا بە گیانێکی فیداکارانە شەڕی کرد و دواجار چووە ڕیزی کاروانی شەهیدانەوە.\nهاوڕێ بریندار و پیرۆش لە تەمەنی لاوێتیدا بە تێکۆشانی ئازادی ئاشنا بوون و لە نزیکەوە قرکەریەکانی دوژمنیان لەسەر گەلی کورد بینی. هاوڕێ بریندار و هاورێ پیرۆ کە نەیانتوانی کۆمەڵکوژیەکانی دوژمن لە دژی گەلی کورد قبوڵ بکەن و زانیان کە دەبێت بۆ ئەوەی تێکۆشان بێننە ئاستێکی باڵاتر، دەبێت روو لە شاخەکان بکەن و بەشداری ریزەکانی گەریلا ببن. هاوڕێکانمان دوای ئەوەی بەشداریان لە ریزەکانی گەریلادا کرد، بە فیداکاری و گیانی خۆنەویستەوە خەباتیان کرد و دوای ماوەیەکی کورت بوون بە گەریلای زیرەک. هەر دوو هاوڕێمان کە لە هەرێمی سەرحەد تا دوا هەناسەیان بە گیانێکی فیداکارانەوە بەردەوام بوون لە خەبات، لە دژی دوژمن بە فیداکارانە شەڕیان کرد و شەهید بوون.”\nوەزارەتی پەروەردە: ١-٦ تاقیکردنەوەکان دەستپێدەکات\nبەرپرسی دارایی چەتەکانی داعش لە ڕەقا دەستگیرکرا


بەردەوامی ئیفلیجی ئەنجومەنی پارێزگا هەنگاوە تاكڕەوییەكانی پارێزگاری كەركوك خێراتر دەكات\nلە دوای رووداوەكانی 16ی ئۆكتۆبەرو هەڵاتنی سەرۆكی ئەنجومەنی پارێزگای كەركوك و ژمارەیەك ئەندام بۆ هەولێر ئەنجومەنەكە تووشی ئیفلیجی كراوەو تا ئێستا نەیتوانیوە كۆبوونەوەیەكی فەرمی ئەنجام بدات، ئەوەش هەنگاوە تاكڕەوییەكانی پارێزگاری كەركوك بەوەكالەت خێراتر كردووە.\nكاكەڕەش سدیق، ئەندامی لیستی برایەتی لە ئەنجومەنی پارێزگای كەركوك هیوا بڕ بووە لەوەی تا ئەنجامدانی هەڵبژاردن ئەنجومەنەكە بتوانێت كۆبوونەوەیەكی یاسایی و رەسمی بكات، وبەرای ئەو پێویستە بەردباران بكرێت چونكە بێ دەسەڵات و بێ هەڵوێستە، كاكەڕەش بۆ (هەواڵ) وتی:” هۆكاری سەرەكی دانەنیشیتنی ئەنجومەنی پارێزگا، رێكنەكەوتنی لایەنەكانە، ئەوە یەكێكە لە بابەتە سەرەكییەكان”، ئاماژەی بەوەشكرد:” عەرەب دەیەوێت دۆخەكە بەمشێوەیە بمێنێتەوە، توركمان دەڵێت تا باسی پۆستی ئەنجومەنی پارێزگا نەكرێت و ئێمە دانەنێن ئامادەنین كۆبوونەوە بكەین، كوردیش پەرتەوازەیەو هەریەكەو لەلایەكە، سێ كەسمان لە ئەمریكایەو دوانی مەسیحی هەر دیارنین و نازانین چیدەكەن و برادەرانی پارتیش هەموویان لە هەولێرن و ئامادەنین بگەڕێنەوە، ئەوەی ماوینەتەوە تەنها چوار پێنج كەسێكین و وەكو كورد كاردەكات و هیچیشی پێ ناكرێت”.\nكاكەڕەش سدیق، وتیشی:” هەقە ئەو ئەنجومەنە بەردەباران بكرێت، لەبەر ئەوەی ئەنجومەنێكی بێدەسەڵات و بێهەڵوێستن بەرانبەر بەو رووداوانەی روودەدەن”.\nباسی لەوەشكرد:” دەبێ چاوەڕوانی ئەوە بكەین، تا هەڵبژاردنی داهاتوو لە كاتی خۆیدا بكرێت، بەڵكو كۆمەڵێك خەڵكی بە تواناو باش بێتە پێشەوە، بۆ ئەوەی خزمەتی شارەكە بكەن”.\nئاشكراشیكرد:” بڕواناكەم تا كاتی هەڵبژاردنی داهاتوو ئەنجومەن كۆبێتەوە، هەڵوێستەكەش لەسەر پارتی وەستاوە، پارتی بگەڕێتەوە، بۆ ئەوەی ئیجرائاتی خۆمان بكەین، هەتا پارتیش نەگەڕێتەوە ئیشەكان ناكرێت”.\nسێشەممەی رابردوو ئەنجومەنەكە كۆبوونەوەیەكی نافەرمی راوێژكاری ئەنجامدا كە هێزێكی یاسایی هیچ بڕیاردانێكی نییە، جوان حەسەن، ئەندامی لیستی برایەتی لە ئەنجومەنی پارێزگای كەركوك، دەڵێت بۆ ئەو جۆرە كۆبوونەوانە پێویستمان بە نیسابی یاسایی نییە، چونكە تەنها كۆبوونەوەی راوێژكارییە.\nجوان حەسەن، ئەندانی یەكگرتووی ئیسلامی لە لیستی برایەتی كەركوك هاوشێوەی كاكە رەش سدیق پێیوابوو ، دانەنیشتی ئەنجومەن زیانێكی زۆر لە هاوڵاتیان دەدات، لەبەر ئەوەی ئەنجومەن كۆبێتەوە، ئەو كاتە كێشەو داخوازییەكانی خەڵك دەگەیەنن، ئەو وتی “ ئەنجومەن دەتوانێ لێپێچینەوە یاخود بانگێشتی دامودەزگا حكومییەكان بكات و هەندێ بڕیار هەیە رەتیبكاتەوە، بەتایبەتی ئێستا پارێزگاری كەركوك بە وەكالەت هەندێ بڕیار بە تاكلایەنە دەردەكات، كە تەوافوقی سیاسی لەسەر نییە، ئێستا تەوافوقی سیاسی نەماوەو پارێزگار بۆخۆی تاكلایەنە بڕیار دەردەكات، كاری نیشتەجێ بوون و دامەزراندن بڕیاری ئەنجومەنە، كە دەبێ تەنها بۆ كەركوكی رەسەن بێت، واتە ئەوانەی ئاماری ساڵی 1957 یان هەیە، بەڵام ئەم پارێزگارە هەموو كارێك دەكات، بێئەوەی گوێ لە بڕیاری ئەنجومەن بگرێت و پێشێلی بڕیارەكانی ئەنجومەنیشی كردووە”.\nباسی لەوەشكرد:” كارانەبوونی ئەنجومەن بەتایبەتی لیژنەكان وایكردووە، خەڵكی نازانێ كاتێك سكاڵایەك تۆمار دەكات روو لە كوێ بكات و سكاڵاكەی بیگەیەنێت بە كێ”.\nئەو ئەندامەی یەكگرتووی ئیسلامی ، دانەنیشتنی ئەنجومەنی بۆ چەند هۆكارێك گەڕاندەوەو وتی:” یەكێك لە هۆكارەكان ئەو بارودۆخەیە، كە لە 16ی ئۆكتۆبەردا بەسەر كەركوكدا هات، ئەمەش وایكرد كەركوك بەمشێوەیە بێ، هەروەها نەگەڕانەوەی بەشێك لە ئەندامانی ئەنجومەن بۆ شاری كەركوك”.\nباسی لەوەشكرد:” عەرەب وتوركمان كۆمەڵێك مەرجیان هەبوو، دەیانەوێت بەهەر شێوەیەك بێت رێبوار تاڵەبانی لەسەرۆكایەتی ئەنجومەن دەربكرێت لەگەڵ نەدانەوەی پۆستی پارێزگار بە كورد ئەمانە كۆمەڵێك خاڵ بوون كە ئیتیفاقی سیاسی لەسەر نەكرا، تا ئەنجومەن كارا بێتەوە”.\nئاشكراشیكرد:” عەرەب و توركمان نایانەوێت جارێكی تر كورد باڵادەست بێت لە كەركوك”.\nلەتیف فاتح فەرەج، چاودێری سیاسی و نوسەر، هۆكارێكی دیكەش باس دەكات بۆ لەدەستدانی شەرعیەتی ئەنجومەنەكەو پێیوایە هیچ ئەنجومەنێكیش نییە ئەوەندە خاووخلیچك بووبێت ، لەتیف بۆ (هەواڵ) وتی:”یەكێك لە كێشەكان تەنها ئەوە نییە ئەنجومەن دانانیشێت، كێشەكە ئەوەیە كە ئەنجومەنی پارێزگای كەركوك رەوایەتی لە دەستداوە، هیچ ئەنجومەنێك نییە لە هەموو عێراقدا تەمەنی ئەوەندە درێژبووبێت، هیچ ئەنجومەنێكیش نییە ئەوەندە خاووخلیچك بووبێت لە كۆبوونەوە بەتایبەتی ناوچەكە ناوچەی كێشەلەسەرە”.\nئاماژەی بەوەشكرد:” بەداخەوە هەم دەوروبەریش دەست دەخەنە نێو كاروباری ناوخۆی شارەكەوە، هەوڵێكی زۆر هەیە پێكەوەژیانی ئاشتیانەی نێو پێكهاتەكان لەناوبدرێت، لەو شارەیا كۆنەبوونەوەی ئەنجومەن و ئێكسپایەربوونی ئەوە كارەساتە، ئەوە یەكێك لەو كێشانەیە من هەستدەكەم بە ئەنقەست وادەكرێت، هەوڵێك هەیە بە ئەنقەست ئەوشارە بەردەوام لە دواوە بێت، ئەگینا ئەگەر ئەنجومەنێكی كارای هەبوایە، لەسەرەتای دروستبوونی ئەنجومەنە لە 2005 بۆ ماوەی چەند دانیشتن ئەنجومەنە بە تەواوی كۆنەبووەوە، جارێك عەرەب ناهاتن و جارێك توركمان و لە چلویەكەمین دانیشتن هەموو یان پێكەوە دانیشتن، لەوە بەدوا تائێستا هەموو پێكەوە دانەنیشتوون.\nلەتیف فاتح فەرەج، روونیشیكردەوە:”ئەم هۆكارانە كاریانكردۆتەسەر ژیانی ئاشتیانەو یەكتر قبوڵكردن، بۆ ئەوەی ئەمشارە نەتوانێت خۆی بەڕێوەببات و لە وڵاتانی دەوروبەرە دەست وەربدرێتە كاروباری ناوخۆی شارەكە”.\nئاشكراشیكرد:” لە دوای 25ی ئەیلول و 16ی ئۆكتۆبەرەوە و بە چاوپۆشی ئەمریكاو هاتنەوەی سوپای عێراق و حەشدی شەعبی بۆ كەركوك، خۆم تەكلیفم لە سەرۆكی ئەنجومەنی پارێزگای كەركوك بە وەكالەت كرد، دەبێ رۆڵی هەبێ لە چارەسەركردنی ئەو دۆخەی ئێستای كەركوك و ئەویش بەڵێنی داو وتی: بە دڵی ئێوە دەكەم، بەڵام بەداخەوە تائێستا لە هەولێر دانیشتووەو نەگەڕاوەتەوە”.\nوتیشی:” یەكێتی و پارتی زۆرینەی لیستی برایەتین و بەرپرسیارێتی زۆریان لەسەرە، بەتایبەتی یەكێتی كە ماوەی دوو خولە هەرجارەو شەش كورسی پەرلەمانی بەدەست دەهێنێت، لانی كەم دەبوایە یەكێتی لە رێگەی یاساو و دۆستەكانی خۆیەوە، داوا بكات دۆخی كەركوك چارەسەر بكرێت، ئێستا دۆخی كەركوك لە بری ئەوەی ماددەی 140 جێبەجێ بكرێت و كێشەكان چارەسەر بكرێت، دۆخی كەركوك خراپتر بووە، بۆ چارەسەركردنی ناوچە كێشەلەسەرەكان پێویستە یەكەمەكانی ئەو شارە قسەیان هەبێت”.\n6/9/2018 2:36:01 AM


سێگۆشەی بەرموودا - ویکیپیدیا، ئینسایکڵۆپیدیای ئازاد\n(ڕەوانەکراوە لە سێگۆشەی بەرمۆداەوە)\nپۆتانەکان: ٢٥°N ٧١°W / ٢٥°N ٧١°W / 25; -71\nنەخشەی سێگۆشەی بەرمۆدا\nسێگۆشە‌ی بەرمۆدا نھێنیە‌کە لە لە نھێنیە نادیارە‌کانی سروشت کە سە‌دە‌ھا ساڵە خە‌ڵک سە‌ری سوڕماوە لێی ، وە‌تا ئێستاش یە‌کێکە لە سە‌رسوڕھێنە‌رە‌کانی سروشت کە‌لە گۆڤار رۆژنامە و تە‌لە‌فزیون باسی دە‌کرێت . سێگۆشە‌ی بەرمۆدا بە‌شێکە لە زە‌ریای ئە‌تڵە‌سی کە بە‌ھە‌زارە‌ھا کە‌شتی و فڕۆکە‌ی لێ بزر بووە بە‌بێ ئە‌وە‌ی ھیچ شتێک بە‌جێ بێڵن لە‌دوای خۆیان ، ھە‌تا ئێستاش کە‌س نە‌یتوانیوە بە تە‌واوە‌تی ھۆی بزربونی ئە‌و شتانە بزانێت لە‌و سێگۆشە‌یە‌دا . کاتێک کە باسی ( سێ گۆشە‌ی بەرمۆدا ) دە‌کرێت وە‌ک ئە‌وە وایە کە‌باسی چیرۆکێکی خەیاڵی بکە‌یت بە‌ڵام جیاوازیە‌کە‌ی ئە‌وە‌یە کە سێگۆشە‌ی بەرمۆدا ڕاستی یە‌کە‌و شتێکی واقعی یە وە‌چە‌ندە‌ھا جار گوێمان لێ بووە لە زۆر جێگا کە باسی دە‌کرێت کە بە‌گە‌ورە‌ترین تە‌حە‌دی ئە‌وسە‌ردە‌مە دادە‌نرێت کە بە‌روی مرۆڤ دە‌بێتە‌ووە .\n١ شوێنی جوگرافی\n٢ خاڵی بزربوون لە سێگۆشە‌ی بەرمۆدا\n٣ ئەو کە‌شتیانە‌ی کە وونبون لە سێگۆشە‌ی بەرمۆدا\nشوێنی جوگرافی سێگۆشە‌یی برمودا دە‌کە‌وێتە رۆژئاوای زەریای ئەتلەنتی لە باشوری ویلایە‌تی فلۆریدا لە ولایە‌تە یە‌کگرتوە‌کانی ئە‌مریکا خۆی لە‌خۆیە‌وە ئە‌و شوێنە شێوە‌یە‌کی سێگۆشە‌یی ئە‌ھێنێت ، سێگۆشە‌ی بەرمۆدا لە ساڵی ١٩٥٤ دۆزرایە‌وە کاتێک کە‌چە‌ند فرۆکە‌یە‌ک تیایدا بزربوون کاتێ فڕین بە‌سە‌ریدا وە دیار نە‌مان وە‌لە‌و کاتە‌وە بە‌و ناوە‌وە ناسراوە ، وە‌ھە‌ندێکیان پێی دە‌ڵێن ( جزر الشیطان ) سێگۆشە‌ی شە‌یتان .\nخاڵی بزربوون لە سێگۆشە‌ی بەرمۆدا[دەستکاری]\nلە‌شوێنێکی دیاری کراوە لە باکوری رۆژئاوای زە‌ریان ئە‌تلسی کە پێی دە‌ڵێن ( بحر سارجاسو ) کە بە‌شێوە‌یە‌کی زۆر گە‌ورە لە‌سە‌ر ئاوە‌کە‌ی ھە‌موی بە قە‌وزە گرتووە کە پێی دە‌گوترێت سارجاسام کە بە‌شێوە‌یە‌کی گە‌ورە گە‌ورە کە سە‌ر ئاوە‌کە‌ی گرتوە کە‌ڕێی لە ھاتوچۆی کە‌شتی و پاپۆرە‌کان گرتووە.\nوە دە‌ریای ( سارجاسو ) بێ دە‌نگیە‌کی زۆری لێ دە‌بینرێت کە دە‌ریایە‌کی مردووە ھیچ جوڵە‌ی نیە کە کە‌شتی وانە‌کان چە‌ندە‌ھا ناویان لێ ناوە وە‌ک ( دە‌ریای ترسناک ) یان ( قە‌برستانی ئە‌تلنتی ) ئە‌وە‌ش بە‌ھۆی ئە‌و شتانە‌ی کە بینیویانە لە‌کاتی گە‌شت کردن لە‌ناو ئە‌و دە‌ریایە ....وە دە‌رکە‌وتووە لە چە‌ندە‌ھا کە‌شتی لە‌ناو ئە‌و دە‌ریایە بزربونە لە‌سە‌رە‌تای دروست بوونی مرۆڤە‌یە‌تیە‌وە تاوە‌کو ئێستا وە بە‌ھە‌زارە‌ھا ھە‌یکە‌ل و لاشە‌ی مرۆڤی تێدایە کە تا ئێستا دە‌رنە‌ھێنراون .\nلە‌سە‌رە‌تای دیاردە‌ی وونبوون لە سێگۆشە‌ی بەرمۆدا لە‌ساڵی ١٨٥٠ لە‌و شوێنە‌وو نزیک لە‌و زیاتر لە ٥٠ کە‌شتی وون بون و دیار نە‌مان ... ھە‌ندێک لە کە‌شتی وانانە‌کان توانیان بنکە‌ی کە‌شتیوانان ئاگادار بکە‌نە‌وە بە‌ماوە‌یە‌کی زۆر کە‌م لە وون بونیان بە‌ڵام ئە‌و نامانە زۆر نادیاربون و کە‌س تێ نە‌گە‌یشتووە .\nوە ئە‌و کە‌شتیانە زۆربە‌ی دە‌گە‌رێتە‌وە بۆ ولایاتی یە‌کگرتووە‌کانی ئە‌مریکا ، یە‌کە‌میان کە‌شتی ( انسرجنت ) کە ٣٤٠ کە‌سی لە‌سە‌ر بوو\nدووھە‌م غواصە‌ی ( اسکوریبون ) کە ٩٩ کە‌شتیوانی تێدا بوو لە‌ساڵی ١٩٦٨ .\nئەو کە‌شتیانە‌ی کە وونبون لە سێگۆشە‌ی بەرمۆدا[دەستکاری]\nلە‌ساڵی ١٨٨٠ زاینی کە‌شتی ئینگلیزی ( اتلنتا ) ژمارە‌ی سەرنشینەکانی ٢٩٠ کە‌س بوون .\nدیاردە‌ی وونبوونی فڕۆکە ئە‌م دیاردە‌یە گە‌یشتە زەریای ئەتلەنتی کاتێک کە بە‌ئاسمانی ئەتلەنتی یان با بڵیین ئاسمانی سێگۆشە‌ی بەرمۆدا ساڵی ١٩٤٥ زاینی لە قاعیدە‌ی لودیردیل لە ولایە‌تە یە‌کگرتوە‌کانی ئە‌مریکا پێنج فڕۆکە بۆ مە‌شقکردن چوون بە‌و شوێنە‌دا ڕۆشتن ، ژمارە‌یان ٥ فڕۆکە‌وان بوون لە‌گە‌ڵ ٨ یاریدە‌دە‌ری فڕۆکە‌وانە‌کان کە تا ئاستێک شارە‌زاییان ھە‌بوو لە بارە‌ی فرۆکە‌وانیە‌وە ...وە‌سە‌رۆکە‌کە‌یان ناوی ( تشارلزتیلور ) بوو ، کاتێک کە لە بنکە‌وە چاوە‌رێی بروسکە‌یان دە‌کردن بۆ گە‌ڕانە‌وە و نیشتنەوەیان لە بنکە‌وە بروسکە‌یە‌کیان پێ گە‌یشت لە سە‌رۆکە‌کە‌یان ( ملازم تشارلزتبلور ) کە ئە‌ڵێت : ( ئێمە لە‌حالە‌تێکی زۆر خراپین ، ئێمە لە ژێر خە‌ت دە‌رچووین وناتوانین زە‌وی ببینین و ناتوانین دە‌ستنیشانی شوێن و جێگامان بکە‌ین ، وابزانم ئێمە وونبووین لە ئاسمان ، ھە‌موو شتێک لامان لێڵە و ھیچ نابینین وە‌نازانین بۆ کوێ دە‌چین ) ... دوای ئە‌وە ھیچیان لێ نە‌بیستراوە .\nوە‌لە‌و فڕۆکانە‌ی کە‌ون بوونە لە‌ساڵی ١٩٤٥ زاینی دوو فرۆکە‌ی ئە‌مریکی وون بووە .\nلە ساڵی ١٩٤٨ زاینی فرۆکە‌ی بریتانی ( ستارتیجر ) وون بوو کە ٣١ کە‌س لە‌سە‌ر بوو .\nزۆربە‌ی ئە‌و رووداوانە کە رویان داوە لە سێگۆشە‌ی برمودا ، لە ٣ مانگی دیاریکراو رویان داوە لە‌مانگی ١١/١٢/١ ئە‌ویش کاتی پشوی مە‌سیحیە‌کانە لە کاتی کریسمس بۆیە ناویان ناوە ( وە‌رزی وون بوون ) .\nپرسیار : بۆچوونە‌کان دە‌ربارە‌ی سێگۆشە‌ی برمودا ؟؟؟ وای لێک ئە‌دە‌نە‌وە کە زۆر جار بومە لە‌رزە رودە‌دات لە‌ناو دە‌ریایە‌کە وادە‌کات ئە‌و کە‌شتیانە وون بن ...\nوە‌ھە‌ندێکیان وا لێک ئە‌دە‌نە‌وە کە راکێشانێکی موگناتیسی ھە‌یە لە‌ناو دە‌ریایە‌کە ئە‌وە‌ی بە‌سە‌ری دا بروات بۆ ناخی زە‌ویە‌کە رای دە‌کێشێت ..\nئە‌وە‌ش ئە‌وە دە‌گە‌یە‌نێت کە ھێزێکی موگناتیسی ھە‌ی\nوەرگیراو لە «https://ckb.wikipedia.org/w/index.php?title=سێگۆشەی_بەرموودا&oldid=504246»\nجوگرافیای میامی، فلۆریدا\nئەم پەڕەیە دواجار لە ١١:٥٢ی ٧ی شوباتی ٢٠١٧ نوێ کراوەتەوە.


یەک شەممە, 12 نیسان 2015 08:51\nموختار زارعی، چالاکی سیاسیی کورد لە پەیوەندی لەگەڵ پەورەندەی ٦ ساڵ پێش ئێستای، لە زیندانی ناوەندیی شاری سنەوە بانگهێشتی دادگەی ئینقلابی سنە کرا.\nبەپێی هةوالي بةدست مانكيشتوة رۆژی شەممە رێکەوتی ٢٢ی خاکەلێوە، موختار زارعی لە پەیوەندی لەگەڵ پەروەندەی چوونە سەر گڵکۆی ئیبراهیم لوتفوڵڵاهی، کە لەگرتووخانەی ئیدارەی ئیتلاعاتی سنە بەهۆی ئەشکەنجەوە گیانی لەدەست دا، گوازرایەوە بۆ دادگەی ئینقلاب.\nسەرچاوەیەکی ئاگادار بيى راكياندين دادگەی ئینقلابی سنە ساڵی ٩٠ حوکمی ئەو دۆسیەیی دەرکردبوو، سەرەئەنجام رۆژی رابردوو بریاری راگرتنی دۆسیەکەی دەرکرد.\nموختار زارعی له لە پەیوەندی لەگەڵ پەروەندەی ٦ ساڵ پێش ئێستای بانگهێشتی دادگەی ئینقلابی سنە کرا\nئەو چالاکە سیاسییە کوردە دوای راگەیاندنی حوکمی دادگە لەمەڕ راگرتنی دۆسیەی چوونەسەر گڵکۆی ئیبراهیم لوتفوڵڵاهی، چالاکی خوێندکاریی کورد، کە ساڵی ١٣٨٦ لەگرتووخانەی ئیتلاعاتی سنە بەهۆی ئەشکەنجەی مەئموورانی ئەمنیەتیی ئەو ئیدارەیەوە کوژرا، رەوانەی زیندانی سنە کرایەوە.\nسەرچاوەکە روونیشی کردەوە، موختار زارعی لەم دۆسیە نوێیەدا دوو تۆمەتی "تەبلیغ بە دژی نیزام" و "هەوڵدان دژی تەناهیی نەتەوەیی" دراوەتە پاڵ، بەڵام هەتا ئێستا لەو پەیوەندییەدا دادگەیی نەکراوە.\nئەو سەرچاوەیە روونیشی کردەوە، لە کاتێکدا رۆژی داهاتوو (٢٤ی خاکەلێوە) یەک مانگی تەواو بەسەر دەستبەسەرکرانی ئەو چالاکە سیاسییە کورەدا تێپەڕ دەبێت، هەتا ئێستا دادگە هیچ بڕیارێکی لەمەڕ درێژکردنەوەی ماوەی دەستبەسەرکرانەکەی یان دانانی بارمتە بۆ ئازادبوونی ناوبراو رانەگەیاندووە.


ناسیۆنالیسته ئێرانییه‌کان یه‌که‌م چاولێکه‌ریان له سیستمی تورکیایه/ وتووێژ لەگەڵ مەزدەک مهابادی ئەندامی ڕێبەری پەژاک – Rojpress| ڕۆژپرێس\n2011/12/18 2011/12/18 Rojpress\nناسیۆنالیسته ئێرانییه‌کان یه‌که‌م چاولێکه‌ریان له سیستمی تورکیایه/ وتووێژ لەگەڵ مەزدەک مهابادی ئەندامی ڕێبەری پەژاک\n«مۆدێرنیته‌ی لیبراڵیزم له رۆژهه‌ڵاتی ناوه‌ڕاست سه‌رنه‌که‌وت، بۆیه ده‌یانه‌وێ په‌ره به ئیسلامی لیبڕاڵ بده‌ن بۆ ئه‌وه‌ی هه‌ستیاری گه‌ل له به‌رامبه‌ر مۆدێرنیته که‌متر بکه‌نه‌وه»\nمه‌زده‌ک مهابادى، ئه‌ندامى کوردیناسیۆنى پارتى ژیانى ئازادى کوردستان (PJAK)، له‌م دیداره‌دا ئاماژه بۆ گۆشه‌گیرى ئۆجه‌لانده‌کات و راشیده‌گه‌یه‌نێک که ئه‌مریکا له‌رێگاى (AKP) وه‌ک ئیسلامی لیبڕاڵه‌وه ده‌یه‌وێت په‌ره به ئیسلامی لیبراڵ بده‌ن بۆ ئه‌وه‌ی هه‌ستیاری گه‌ل له به‌رامبه‌ر مۆدێرنیته که‌متر بکه‌نه‌وه. جه‌ختیشکرده‌وه که‌رۆڵی پێشه‌نگ ده‌ده‌ن به تورکیا و له به‌رامبه‌ر ئه‌مه‌شدا، لاوازکردنی گه‌لی کورد به‌دی ده‌کرێت.\nچه‌تر: ئێوه وه‌ک (PJAK) که له‌چوارچێوه‌ى فکرى عه‌بدوڵا ئۆجه‌لاندا سیاسه‌تده‌که‌ن، پێتان وایه ده‌وڵه‌تى تورکیا بۆچى هێنده رێبه‌ره‌که‌تان گۆشه‌گیر ده‌کات؟\nـــ دوابه‌دوای ئه‌وه‌ى سیستمێک به‌ناوی سیستمی ئیمراڵی به‌سه‌ر رێبه‌ر ئاپۆدا سه‌پێندرا. هه‌م گه‌له‌کۆمه‌که و هه‌م سیستمی ئیمراڵی چه‌ند په‌یامێکیان هه‌بوو. یه‌که‌م ئه‌وه‌ی که کورد ناتوانێ له‌و چاره‌نوسه که سیستمه داگیرکه‌ره‌کان بۆیان داڕشتووه وه‌ک کوردی له‌ت‌له‌ت‌کراو و بێهێز له ده‌ره‌وه‌ی ئه‌مانه بجوڵێنه‌وه. چونکه رێبه‌ر ئاپۆ پێشه‌نگایه‌تی هه‌مه‌لایه‌نه‌ی ئه‌م بزوتنه‌وه ئازادیخوازه‌ى ده‌کرد، سیاسه‌تێک به‌م شێوه به سه‌ریدا سه‌پێنرا که سیستمی ئیمرالی سیاسه‌تێکی وه‌ک ئه‌وه که تۆ وه‌ک که‌سێک؟ له راستیدا کێشه‌یه‌ک به‌ناوی کێشه‌ی کورد نییه و ئه‌مه به‌سه‌ریدا سه‌پێنرا.\nسیستمی ئیمراڵی میکرۆمۆدێڵیکه که ده‌یانه‌وێ له‌سه‌ر هه‌موو کوردستان دایسه‌پێنن تا کورد واز له تێکۆشانی ناسنامه‌یی و سیاسی بهێنێت که له به‌رامبه‌ر ئه‌مه کورد به تێکۆشانی هه‌م ئایدیۆلۆژیکی و هه‌م سیاسی، ئه‌و سیاسه‌تانه‌ی تێک شکاند. سه‌رۆک ئاپۆ پارادیگمایه‌کی نوێ بۆ ئه‌م تێکۆشانه‌ی گه‌لی کورد هێنایه ئاراوه و ئێمه‌ش وه‌ک (PJAK) له‌سه‌ر بنه‌مای ئه‌م پارادیگمایه تێکۆشان به‌ڕێوه ده‌به‌ین.\nچه‌تر: ئێوه چۆن ئه‌م پارادیگمایه‌تان شیکردۆته‌وه و خه‌باتى بۆ ده‌که‌ن؟\nـــ تێکۆشانی (PJAK) له سه‌ر بنه‌مای ئه‌وه‌یه که چۆن تاک له ناو کۆمه‌ڵگا ده‌بێته خاوه‌نی ناسنامه‌ی نه‌ته‌وه‌یی و ئه‌و ناسنامه‌یه هیچ جیاوازییه‌ک ناخاته ناو گه‌لانی دیکه. ئه‌و تاکه به‌و ناسنامه‌یه ده‌بێته خاوه‌نی ئیراده که هیچ هێزێکی تر ناتوانێ تێکی بدات. تێکۆشانی ئێمه وا نییه که خه‌ڵکێک بیه‌وێ ده‌وڵه‌تێک بڕوخێنێت یان له ده‌وڵه‌تدا له‌گه‌ڵ ده‌سه‌ڵات هاوبه‌ش بێت. واته تێکۆشانه‌که له‌سه‌ر بنه‌مای ده‌سه‌ڵات نییه، به‌ڵکو له‌سه‌ر ئه‌و بنه‌مایه‌یه که له سه‌ر کۆمه‌ڵگا چ کاریگه‌رییه‌کی ده‌بێت.\nچه‌تر: ئێوه له قۆناغێکدا سه‌رتان هه‌ڵدا بۆشایێکى چه‌کدارى و سیاسى له رۆژهه‌ڵاتى کوردستاندا هه‌بوو، حزبه‌کانى رۆژهه‌ڵات دانیشتن، ئه‌مه چۆن بوو؟\nــــ گه‌لی رۆژهه‌ڵات که هه‌ر به‌و شێوه‌یه حزبه‌کانی دیکه تێدا خه‌باتیان کردووه هێزی دا به ده‌وڵه‌ت، وای کرد که ده‌وڵه‌ت بتوانێ کۆمه‌ڵگای کورد لیبڕالیزه بکات، به‌ڵام گه‌لی کورد رێبازێکی نوێ و تێکۆشانێکی نوێى دۆزییه‌وه که هه‌مان رێبازی رێبه‌ر ئاپۆیه. بۆیه کاتێ له ساڵی (1999) گه‌لی رۆژهه‌ڵات راپه‌ڕین و له ئه‌نجامی ئه‌و راپه‌ڕینه‌دا (PJAK) ساز بوو. به‌ڵام ئه‌و سیستمه‌ی ئه‌مڕۆ سیاسه‌تێکی تر په‌یڕه‌و ده‌کات. ئه‌ویش ئه‌وه‌یه که گه‌لی کورد و تێکۆشانه‌که‌ی له دنیا و رۆژهه‌ڵاتی ناوه‌ڕاستدا گه‌یشتۆته ئاستێکی به‌رز و، ئه‌مڕۆ گه‌لی کورد ته‌نیا گفتوگۆ له‌سه‌ر هه‌بوون و نه‌بوونی خۆی ناکات وه‌ک سه‌ده‌ی بیسته‌م، به‌ڵکو پێگه‌ی خۆی گفتوگۆ ده‌کات و به رونی باس له‌وه ده‌کات که چ پێگه‌یه‌کی هه‌یه و خاوه‌ن چ هێزێک ده‌بێ و به‌و پێگه‌یه ده‌یه‌وێت وه‌کو هێزێک ناسنامه‌ی کۆمه‌ڵایه‌تی گه‌لی خۆی ده‌رخات. وه‌ک نمونه له باکوری کوردستان گه‌لی کورد و خۆبه‌ڕێوه‌بردنی دیموکراتیکى راگه‌یاند که به‌مشێوه‌یه له ده‌ستدرێژییه‌کانی ده‌وڵه‌ت بۆ کوردستان که‌م ده‌کاته‌وه و هێزێکی گه‌وره ده‌دا به گه‌لی کورد. له باشوری رۆژئاواش ده‌بینین که گه‌لی کورد سیاسه‌تێکی سه‌ربه‌خۆ په‌یڕه‌و ده‌کات و دیموکراسی داده‌سه‌پێنێ و له کرداردا جێبه‌جێ ده‌کات.. هه‌روه‌ها ده‌بینین که له رۆژهه‌ڵاتی کوردستاندا تێکۆشان له ئاستێکی زۆر به‌رز و به ئیراده‌یه‌کی مه‌زن به‌ڕێوه ده‌چێت. ده‌وڵه‌تی ئێران وا ده‌زانێت که له‌ناو کورداندا هیچ هێز و ئیراده‌یه‌کی نه‌هێشتوه. چونکه پێی وابوو هیچ هێزێک له‌ناو کورداندا نییه بۆ به‌رخۆدانی، بۆیه به بێ پێوان هێرش ده‌کاته سه‌ر گه‌لی کورد. به‌ڵام ئه‌مه فه‌لسه‌فه هێزی داوه‌ته گه‌لی رۆژهه‌ڵاتی کوردستان که به رونی ئه‌وه‌مان له به‌رخودانی قه‌ندیلدا بینی.\nچه‌تر: له‌گه‌ڵ ئه‌مه‌شدا که‌تۆ ده‌ڵێیت، مه‌ترسى ئه‌وه ده‌بینن که له هه‌رێمى رۆژهه‌ڵاتى ناوه‌ڕاستدا ئه‌مریکا پرسێکى هه‌ره گه‌وره‌ى کورد ده‌کاته خۆراکى رۆڵگێرانى تورکیا له‌هه‌رێمه‌که ئه‌مه بۆچى؟\nـــ ئه‌مه زۆر گرنگه که دوژمنانی گه‌لی کورد له به‌رامبه‌ر ئه‌مه چی ده‌که‌ن؟ ده‌یانه‌وێ رۆڵێک بده‌ن به تورکیا. واته ئه‌مریکا و ده‌وڵه‌ته ئه‌وروپیه‌کان ده‌یانه‌وێ گه‌لێک له پیلانه‌کانیان له رێگای تورکیاوه بخه‌نه بواری کرداریه‌وه. به دوو سێ هۆکار ئه‌وه‌ی که (AKP) وه‌ک ئیسلامی لیبڕاڵ پرۆژه‌یه‌کی نێونه‌ته‌وه‌ییه که ده‌یانه‌وێ له رۆژهه‌ڵاتی ناوه‌ڕاستدا پیاده‌ی بکه‌ن، مۆدێرنیته‌ی لیبراڵیزم له رۆژهه‌ڵاتی ناوه‌ڕاست سه‌رنه‌که‌وت، بۆیه ده‌یانه‌وێ په‌ره به ئیسلامی لیبڕاڵ بده‌ن بۆ ئه‌وه‌ی هه‌ستیاری گه‌ل له به‌رامبه‌ر مۆدێرنیته که‌متر بکه‌نه‌وه. دووه‌میش ئه‌وه‌یه که پێویست به هاوپه‌یمانیه‌کى هه‌رێمی هه‌یه که ئه‌و هاوپه‌یمانییه هاوته‌ریبی سیاسه‌ته‌کانی ئه‌وان بجوڵێته‌وه و وه‌ک مۆدێلێک له رۆژهه‌ڵاتی ناوه‌ڕاست دایمه‌زرێنن. له‌به‌ر ئه‌مه‌یه که رۆڵی پێشه‌نگ ده‌ده‌ن به تورکیا و له به‌رامبه‌ر ئه‌مه‌شدا، لاوازکردنی گه‌لی کورد به‌دی ده‌کرێت.\nچه‌تر: ده‌بینین تورکیا له به‌رامبه‌ر سوریاش ده‌یه‌وێت هه‌یمه‌نه‌ى خۆى بسه‌پێنێت و له کوردانى رۆژئاواى کورستان نیگه‌رانه؟\nـــ ئێستا له به‌رامبه‌ر سوریا رۆڵێکیان دا به تورکیا و ئه‌رکی ئه‌وه‌یه که سه‌ره‌تا تورکیا هێرش بباته سه‌ر سوریا. تورکیاش ده‌یه‌وێ به جێبه‌جێکردنی ئه‌و ئه‌رکه کورد له سوریا نه‌بێته خاوه‌ن هێز. یه‌کێک له‌و مه‌رجانه که تورکیا ببێته مۆدێلێک بۆ رۆژهه‌ڵاتی ناوه‌ڕاست ئه‌وه‌یه که هێزه‌کانی ئه‌مریکا و ده‌وڵه‌تانی ئه‌وروپا یارمه‌تی تورکیا بده‌ن که کورد له رۆژهه‌ڵاتی ناوه‌ڕاست نه‌بێت به هێز و خاوه‌نی ناسنامه. هه‌ر له‌به‌ر ئه‌مه‌ش به دانانی په‌یوه‌ندی له‌گه‌ڵ ئه‌مریکا و ئێران نیشانی ده‌دا نایه‌وێ کورد ببێته خاوه‌ن هێز. ئه‌وه‌ش به شێوه‌یه‌کی کرداری و به به‌کارهێنانی بومبی کیمیاوی ده‌یسه‌لمێنێت.\nچه‌تر: سه‌ره‌ڕاى گۆشه‌گیرى سه‌ر ئۆجه‌لان، پارێزه‌ره‌کانیشى ده‌گیرێن، ئه‌مه‌یان بۆچى؟\nـــ سیاسه‌تی گۆشه‌گیری له‌سه‌ر رێبه‌ر ئاپۆ گۆشه‌گیرییه‌کی ئاسایی نیه، به‌ڵکو سیاسه‌تی گه‌له‌کۆمه‌یه بۆ له‌ناوبردنی گه‌لی کورد. ئێستا نزیک به چوار مانگه له رێبه‌ر ئاپۆ هه‌واڵێک نیه و گه‌لی کورد له ته‌ندروستی رێبه‌ره‌که‌ی ئاگادار نیه. وای لێ هاتووه که هێرش ده‌کرێته سه‌ر پارێزه‌ره‌کانی و ده‌ستگیر ده‌کرێن. ئه‌وه‌ش دێته واتای ئه‌وه‌ی که ده‌وڵه‌تی تورک هیچ رێگایه‌ک بۆ پاراستن ناهێڵێت و درێژه به هێرشه‌کانی ده‌دات. ئه‌گه‌ر وه‌ڵامی سیاسه‌تی له‌ناوبردن نه‌درێته‌وه، پێگه‌ی گه‌لی کورد ده‌که‌وێته مه‌ترسییه‌وه. ئه‌م شه‌ڕه ته‌نیا له به‌رامبه‌ر (PKK) نیه، به‌ڵکو شه‌ڕی ده‌وڵه‌تی تورکیا و هێزه ده‌وڵه‌ت ـ نه‌ته‌وه‌کانه که ده‌یانه‌وێ تا سه‌د ساڵی دیکه به سه‌ر گه‌لاندا دایسه‌پێنن.\nته‌واوی سیاسه‌تمه‌داران و رۆشنبیران و هونه‌رمه‌ندان ده‌بێت بزانن که سه‌رکه‌وتنی ئه‌و سیاسه‌تی له‌ناوبردنه له‌سه‌ر سه‌رۆک ئاپۆ سه‌رکه‌وتنی سیاسه‌تی له‌ناوبردنی گه‌لی کورد و کێشه‌که‌یه‌تی. بۆیه گه‌لی کورد ده‌بێ به‌ره‌نگاری ئه‌م سیاسه‌ته بێته‌وه که له دژی رێبه‌ر ئاپۆ وه‌ک سه‌مبۆلی تێکۆشانی کوردی ئازاد به‌ڕێوه ده‌چێت. گرنگی ئه‌مه بۆ رۆژهه‌ڵاتی کوردستان و بۆ ته‌واوی گه‌لی کورد ئه‌وه‌یه که خاڵی گرنگی به‌رقه‌راری دیموکراسی و چاره‌سه‌ری کێشه‌ی کورده هه‌م له تورکیا هه‌م له ئێران و هه‌م له ته‌واوی هه‌رێمدا.\nچه‌تر: بڕوات وایه که ئێرانیش وه‌ک تورکیا نزیک پرسى کورد ده‌بێته‌وه؟\nـــ سیستمی ئێران چاولێکه‌رییه‌که له سیستمی ده‌وڵه‌ت ـ نه‌ته‌وه‌ی تورکیا. زۆر که‌س ره‌خنه له (PJAK) ده‌گرن که زۆر باسی تێکۆشان له دژی تورکیا ده‌کات. ئه‌وانه‌ی که مۆدێلی تورکیا دایده‌مه‌رزێنێ و دایده‌سه‌پێنێت. ئێمه نین، له راستیدا ناسیۆنالیسته ئێرانییه‌کانن که یه‌که‌م چاولێکه‌ریان له سیستمی تورکیایه. ئێران له سه‌ده‌ی (19)ه‌وه تا ئێستا له گۆڕانکارییه‌کانی سیستمی تورکیا چاولێکه‌ری کردووه. هه‌ر له نیزامی عوسمانیه‌کانه‌وه تا رژێمی نوێ، تورکیا له حزبی (ئیتیحاد و ته‌ره‌قی)ه‌وه تا په‌ره‌سه‌ندنی ناسیۆنالیزم و دامه‌زراندنی ده‌وڵه‌ت ـ نه‌ته‌وه و ریفۆرمه‌کانی ئه‌تاتورک، ئێران له‌و سیستمه چاولێکه‌ری کردووه. هه‌ر ئه‌وانن که ده‌یانه‌وێ سیستمی تورکیا وه‌ک سیستمێکی دیموکراتیک نیشان بده‌ن. خۆیان وه‌ک ئۆپۆزسیۆنی ده‌وڵه‌تی ئێران ده‌زانن، به‌ڵام وه‌ک ئاڵته‌رناتیڤی سیستمی تورکیا نیشان ده‌ده‌ن. له حاڵێکدا ئه‌مه رونه که له تورکیا بۆ کوردان سیستمی دیموکراسی نیه، به‌ڵکو له تورکیا سیاسه‌تی له‌ناوبردن هه‌یه. ئه‌گه‌ر گۆڕانکارییه‌ک له تورکیا هه‌بێ، هی خوێنی هه‌زاران شه‌هیده و تێکۆشانی رێبه‌ر ئاپۆیه. به سه‌دان رۆشنبیری کورد که ته‌نیا تاوانیان داخوازی کلتوری خۆیان ده‌که‌ن کوژراون؛ به نمونه کاناڵی ئاسمانیان داناوه که دیسان تێدا گوڕ به سیاسه‌تی له‌ناوبردن ده‌ده‌ن، به‌کارهێنانی چه‌کی کیمیایی، گرتنی هه‌زاران رۆشنبیری کورد که تاکه تاوانیان رێکخستن کردنی گه‌لی کورده. شاره‌وانیه‌کان و په‌رله‌مانتاران که له رێگای حقۆقییه‌وه، گه‌لی کورد هه‌ڵی بژاردون، ده‌ستگیر و ئه‌مه‌ش وه‌ک پێشکه‌وتنی سیاسی ناو ده‌به‌ن.\nچه‌تر: واته ئێرانیش هه‌مان مۆدێلى سڕینه‌وه‌ى کوردى هه‌یه؟\nـــ له راستیدا هه‌مان کۆمه‌ڵکوژیه. چاولێکه‌ری له‌م مۆدێله ته‌نیا کێشه‌که قوڵتر ده‌کاته‌وه. به‌داخه‌وه گه‌لێک پارتی و حزبی کوردی هه‌ن که باس له گۆڕانکاری له تورکیا ده‌که‌ن. بۆ نمونه سه‌رۆکی حزبێکی کوردی باس له‌وه ده‌کات که «گه‌لی کورد له باکوری کوردستان چیان ده‌وێت، تورکیا زۆر گۆڕانکاری کردووه». ئێمه تێده‌کۆشین که ئێرانێکی دیموکراتیک ساز بکه‌ین که مافی گه‌لی کورد و گه‌لانی دیکه‌ی ئێران تێدا مسۆگه‌ر بێت. ئه‌گه‌ر گه‌لی کورد ده‌یه‌وێ چاره‌نوسی خۆی دیار بکات ده‌بێ نه‌هێڵێت که مۆدێلێک وه‌ک مۆدێلی (AKP) دروست ببێت.\nPrevious طنز است یا عرب ستیزی و تحقیر نژادپرستانە؟ رحمان جوانمردی\nNext کوڕێکم ئەوێ/ قانع


ساڵرۆژی لە دایک بوونی رێبەر ئاپۆ و نۆهەمین ساڵرۆژی دامەزراندنی پارتیمان لەسەرجەم گەلی کورد پیرۆزبایی دەکەین\nبۆ رای گشتی —\nشێست و چوارەمین ساڵرۆژی لە دایک بوونی رێبەر ئاپۆ و نۆهەمین ساڵرۆژی دامەزراندنی پارتیمان PJAK لە رێبەر ئاپۆ و سەرجەم گەلی کورد لە هەموو بەشەکانی کوردستان و بەتایبەت گەلەکەمان لە رۆژهەڵاتی کوردستان پیرۆزبایی دەکەین. بێ گومان لە دایک بوونی رێبەر ئاپۆ و دەستپێکردنی تێکۆشانی ئازادیخوازانەی هاوچەرخی کوردستان بە رێبەرایەتی رێبەر ئاپۆ، وەرچەرخان و قەڵەمبازێکی مێژووییە لە مێژووی کوردستان و رۆژهەڵاتی ناوەراست دا. رێبەر ئاپۆ دامزرێنەری چەمکی مرۆڤ و کۆمەڵگای ئازادە و بە رۆڵی رێبەرایەتی مێژوویی و ئیستراتیژیانەی خۆی لە کوردستان دا، بۆشایی رێبەرایەتێکی پێشەنگ و ئیستراتیژیانەی کۆتایی پێهێنا.\nلە کاتێکدا ساڵرۆژی لە دایک بوونی رێبەر ئاپۆ پیرۆز دەکەین کە بە رێبەرایەتی، رێبەر ئاپۆ لە گشتی کوردستاندا، پێشکەوتن و دەسکەوتی جیدی بۆ گەلی کورد بە دیهاتن. تێکۆشانی بێوێنەی بزاڤی ئازادیخوازی گەلەکەمان لە باکووری کوردستان و ئەو دەستکەوتە مێژوویانەی کە لەم بەشەی وڵات بەدی هاتووە و هاوکات دەسکەوت و ستاتۆی دیمۆکراتیانەی گەلەکەمان لە رۆژئاوای کوردستان بەرێبەرایەتی رێبەر ئاپۆ هەتا ئەم ئاستە هاتووە. هەروەها هەوڵدانی دیمۆکراتیزەکردنی دەسکەوتی باشووری وڵات و دەستپێکردنی تێکۆشانی ئازادی خوازانەی پارتیمان PJAK لە رۆژهەڵاتی کوردستان، بە رێبەرایەتی رێبەر ئاپۆ و بە بنەما وەرگرتنی چەمکی ئایدۆلۆژیکی و فەلسەفی رێبەرئاپۆ، بەرێوە دەچێت. ئەم پێشکەوتنانەی کە لە هەموو بەشەکانی کوردستان بەدی هات، لە گشتی رۆژهەڵاتی ناوەراست و لە ئاستی جیهانی دا گەلێک گۆرانکاری گرینگ و هاوسەنگی نوێی سەبارەت بە کێشەی کورد لە گەڵ خۆی هێنا. سیاسەتی ئینکار و قڕ کردنی گەلی کورد کە زیاتر لە سەد ساڵ بەسەر ئەم گەلە دا سەپێنرا، بەم تێکۆشانە سەردەمیانە، هەتا ئاستێکی زۆر تێک شکێنرا و گەلی کورد بە ئیرادەیەکی نوێ لەبەرامبەر داگیرکاری و سیاسەتی چەوساندنەوە، خۆراگری و بەرخۆدانێکی بێوینەی نێشان دا و سەرکەوتنی مەزنی وەدەست خست.\nگەلەکۆمەی نێو دەوڵەتی و سەپاندنی گۆشەگیری بەسەر رێبەر ئاپۆ، نەتەنیا توانای ئاستەنگ کردنی گێڕانی رۆڵی رێبەرایەتی، بۆ رێبەر ئاپۆ نەبوو، بەڵکوو رێبەر ئاپۆ بە تێکۆشان و بەرخۆدانی بێوێنەی خۆی سیستەمی ئیمراڵی تێکشکاند و لە بواری ئایدۆلۆژیکی و فەلسەفی دا قەڵەمبازێکی مێژوویی پێک هێنا. لە ئەنجامی ئەم تیکۆشانەدا دەوڵەتی تورکیا بۆ هەنگاو نانەوە لە پێناو چارەسەری کێشەی کورد مەجبوور بە چاوپێکەوتن لە گەڵ رێبەر ئاپۆ بوو. لەم قۆناخە هەستیارە مێژووییەی کە گەلی کوردی تێدا تێپەر دەبێت، رێبەر ئاپۆ قۆناخێکی نوێی لە تێکۆشان بە ناوی قۆناخی رزگاری دیمۆکراتیانە و ژیانێکی ئازادی راگەیاند. بێ گومان بەرێوەبردن و سەرخستنی ئەم قۆناخە لە پێناو ئازادی و گەیشتن بە مافە رەواکانی گەلەکەمان لە باکووری کوردستان خاوەن گرینگی تایبەتە و کاریگەری راستەوخۆی لەسەر چارەسەری کێشەی کورد لە بەشەکانی تری کوردستانیش دەبێت. لەسەر ئەم بنەمایە وەک پارتی ژیانی ئازادی کوردستان، هەتا دوایی پشتگیری خۆمان بۆ قۆناخی راگەیێنراو بە لایەن رێبەر ئاپۆوە رادەگەیێنین. وەک هەر بەشێک لە کوردستان ئەم قۆناخە کاریگەری راستەوخۆی لەسەر رۆژهەڵاتی کوردستانیش دەبێت و پێویستی بەرفراوان کردنەوەی تێکۆشان لە هەموو گۆرەپانەکانی خەبات لە رۆژهەڵاتی کوردستان لە هەر کات زیاتر گرینگی خۆی نیشان دەدات.\nسەرەرای ئەوەی کە لە سێی بەشی تری کوردستان کێشەی کورد بە شێوەیەکی بەرفراوان موناقەشەی لەسەر دەکرێت بەڵام رژێمی ئێران لە سەر سیاسەتی ئینکار و سەرکۆتکاری لە بەرامبەر گەلی کورد پێداگری دەکات و هەتا ئێستا هیچ چەشنە هەنگاوێک لە پێناو دیمۆکراتیزاسیۆنی ئێرانیشی نەناوەتەوە. بێ گومان هەڵسووکەوتێکی وەها بە هیچ شێوەیەک لە لایەن گەلی کوردەوە پەسەند ناکرێت و لە پێناو وەرچەرخانی ئەم هەل و مەرجە، ئامادەی بەرێوە بردنی تێکۆشانێکی بەرفراوانە. وەک PJAK لە نۆهەمین ساڵرۆژی دامەزراندنی پارتیمان دا جارێکی تر ئامادەبوونی بوونی خۆمان لە پێناو بەرفراوان کردنی تێکۆشان و هەنگاوی پتەوتر بۆ چارەسەری کێشەی کورد لە رۆژهەڵاتی کوردستان رادەگەیێنین.\nبە مەبەستی بەرفراوان کردنی تێکۆشان لە پێناو ئازادی گەلەکەمان لە رۆژهەڵاتی کوردستان و هاوکات سەرکەوتنی قۆناخی چارەسەری کێشەی کورد لە باکووری کوردستان و ئازادی رێبەر ئاپۆ، بانگ لە سەرجەم گەلی کورد و پارت و لایەنە سیاسی و مەدەنییەکانی کوردستان دەکەین کە بە هەڵویستی نەتەوەیی و پتەو کردنی یەکریزی و یەکدەنگی سەرجەم رێزەکانی گەل، هەوڵدانی بەرفراوان و کرداری پێش بخەن.\nلە کۆتایی دا جارێکی تر ساڵرۆژی لە دایک بوونی رێبەر ئاپۆ و نۆهەمین ساڵرۆژی دامەزراندنی پارتیمان PJAK لەسەرجەم گەلی کورد پیرۆزبایی دەکەین و هیوادارین ئەم قۆناخە ببێتە مایەی سەرکەوتن و ئازادی لەسەرجەم بەشەکانی کوردستان.


ژنانی رۆژئاوا ئایندەی سینەمایەكی مەزن\nکورد میدیا: زانا حەمە غەریب\nلەگەڵ ئەوەی شەرو وێرانكاری هەتا ئێستاش لەهەندێك ناوچەی رۆژئاوای كوردستان ماوەو تائێستاش شوێنەوارەكانی شەر ماونەتەوەو بەشێكی زۆری دانیشتوانی شارەكانی رۆژئاوا نەگەراونەتەوەو ئاوارەی ووڵاتانی دراوسێن.\nژنان وەك بەشێكی دانەبراو لەفیلم و سینەما\nلەرۆژئاوا لەگەڵ ئەوەی ژنان بەشێكی گرنگ بوون لەپێكهاتەی سەربازی و چەكداری بۆ رووبەرووبونەوەی تیرۆرو شەری داعش هەرواش بەشێكی گرنگن لەپێكهاتەی ئیداری و كاری رێكخراوەی و هەوڵیشیانداوە لەرێگەی هونەری سینەماوە كار لەسەر ژنی كوردبكەن و ژنانی خەباتگێری كورد بناسێنن بەنەوەی نوێ و لەداوی تەواوبوونی فیلمە دۆكیۆمینتارییەكەی خانمە دەرهێنەری كورد دەرسیم زیریفان ( سارا ژیان هەمووی تێكۆشان بوو ) بەئامادەبوونی هونەرمەندان و بەشێكی زۆر لەژنان و كچانی شارەكانی رۆژئاوای كوردستان فیلمەكە نمایشی تایبەتی بۆكرا ، فیلمەكەباس لەخەبات و تێكۆشان و ژیانی ساكینە چانسز دەكات و ئەلیف كولجەن لەبارەی نمایشی فیلمەكەی لەرۆژئاوای كوردستان دەڵێت " نمایشكردنی فیلمەكە بۆ هەموو كوردستان پێویستەو بەتایبەتیش لەئێستادا بۆ ژنانی رۆژئاوا پێویستیەكی گرنگ بوو هەتاوەكو ژنان بزانن ئەوەی دەیكەین هیچ نیە لەچاو ئەو خەباتەی شەهید ساكینە و هەڤاڵەكانی كردوویانە لەپێناو بەدەسهێنانی مافی نەتەوەیی وەپێویستە كەژنانی كورد بەردەوام هەوڵ بدەن و تێكۆشان و بەرخۆدان بكەن لەپێناوی بەدەستهێنانی ماف و ئازادی و یەكسانی، وەپێویستە زیاتر لەرێگەی فیلمەوە ژنان هۆشیار بكرێنەوە.\nبەئامادەبوونی هونەرمەندان و بەشێكی زۆر لەژنان و كچانی شارەكانی رۆژئاوای كوردستان فیلمەكە نمایشی تایبەتی بۆكرا ، فیلمەكەباس لەخەبات و تێكۆشان و ژیانی ساكینە چانسز دەكات.\nلەرۆژئاوا بەتەنیا نمایشی فیلم و هۆكارێك نابێت بۆ ئەوەی ژنانی لەرێگەوە هۆشیاربكرێتەوە بەڵكو راكێشانی خوودی ژنان بۆ ناو كارەكە رێگایەكی ترە بۆ ئەوەی خۆیان لەرێگەی بەشداری كردنی راستەوخۆ باس لەئازارو نەهامەتیەكانیان بكەن وەك ژنێك، لەئێستاشدا قوتابیانی بەشی سینەما لەئەكادیمیای هونەر لەرۆژئاوا سەرقاڵی بەرهەمهێنانی پرۆژەكانی خۆیانن وەك فیلم و چەند كچێكی كوردیش فیلمی خۆیان بەرهەم دەهێنن و لەماوەكانی رابردووشدا فیلمی رادیۆی كۆبانی بەچیرۆكە جوان و سەرنج راكێشەكەی كەباس لەبەرەنگاربونەوەی ژنانی كورد دەكات لەكۆبانی لەبەرانبەر تیرۆریستانی داعش توانی ببێتە براوەی خەڵاتی باشترین فێستیڤاڵی دۆكیۆمێنتەری لەجیهان كەئەویش فێستیڤاڵی ئیدفا بوو، هەروەها بەرهەمهێنانی فیلمی ( رۆزا ووڵاتی دوو رووبار ) كەدیسانەوە باس لەبەرخۆدان و شەری رۆژئاواو جوامێری ژنانی كورد دەكات و چەند فیلمێكی تری كورت و دۆكیۆمێنتەری.\nلەماوەكانی رابردووشدا فیلمی رادیۆی كۆبانی بەچیرۆكە جوان و سەرنج راكێشەكەی كەباس لەبەرەنگاربونەوەی ژنانی كورد دەكات توانی ببێتە براوەی خەڵاتی باشترین فێستیڤاڵی دۆكیۆمێنتەری لەجیهان.\nرۆڵی كچان و ژنان لەبواری فیلمسازی\nسەبارەت بەوەی بۆچی لەرۆژئاوا گرنگی بەرۆڵی كچان و ژنان دەدرێت لەبواری سینەما وەك هەموو كایەكانی تر لەوێ نادیە دەروێش كەیەكێك لەو كچانەی لەدوای ئارام بوونەوەی بارودۆخی رۆژئاوا بەگشتی دەستی بەكاركردن لەبواری فیلمسازی كردووە وەك دەنگ هەڵگر كاردەكات ووتی " بەدڵنیایی لەئێستادا بەشێكی زۆری پیاوانی رۆژئاوا بەشەری پاراستن لەخاك و نیشتیمان و رووبەرووبونەوەتی تیرۆریستانەوە خەریكن و بەشێكیشیان بەپەیداكردنی بژێوی ژیان و بنیاتنانەوەی شارەكان هەربۆیەش لەم نێوەندەدا بەشێكی گرنگی تر هەیە ئەویش نووسینەوەو تۆماری مێژووەو ژنانیش دەتوانن ئەم رۆڵە بگێڕن و وائێستاش دەستمان پێكردووەو ئەمانەوێت تۆماری چیرۆكەكانی رابردوو ئێستا بكەین و هەتا لەئایندەدا نەوەكان بیبیننەوەو لێیان بێ ئاگا نەبن ئەمە جگە لەوەی تۆدەتوانی بەهۆی دروستكردنی فیلمێكەوە زۆرترین هۆشیاری بگەیەنیت بەتاكەكانی كۆمەڵگا بەگشتی و ژنان بەتایبەتی و بەو هیوایەی بتوانین ئەوەی مەبەستمانە بەدەستی بهێنین".\nبەدڵنیایی لەئێستادا بەشێكی زۆری پیاوانی رۆژئاوا بەشەری پاراستن لەخاك و نیشتیمان و رووبەرووبونەوەتی تیرۆریستانەوە خەریكن.\nئەنتۆنیا ژنێكی بەرەگەز ئەڵمانیەو لەماوەی چەند مانگی رابردوو سەردانی شارەكانی كۆبانی و سەرێكانی و دەربێسیای كردووەو ماوەتەوەو سەرقاڵی كاری فیلمسازییەو وەك وێنەگرو دەرهێنەر كاردەكات ئەو لەبارەی رۆڵی ژنانی رۆژئاوا لەبواری سینەما ووتی " بەراستی سەرسامم بەتواناو لێهاتووی كچانی ئێرە زۆر چالاكانە كارەكان رادەپەرێنن و ئەوەی پێیان دەوترێت بەئاسانی وەریدەگرن و وەك خۆی جێ بەجێی دەكەن و خۆشەویستیەكی تەواویان بۆ سینەما هەیەو ئەو ژنانەشی بەتەمەنن كاتێك باسی فیلمیان لادەكەیت زۆر بەزوویی باسی كارەساتی سینەما عامودا دەكەن كەرەنگە ئەوەش هۆكارێك بێت بۆ ئەوەی سینەما كاریگەری لەسەر ئێرە بەجێهێشتووە، بەگشتی من باوەرم وایە ئایندەی سینەمایەكی گەروە لەسەر دەستی ژنانی رۆژئاوا دەبێت".\nئه‌م بابه‌ته 18 جار خوێنراوه‌ته‌وه\nتۆم كروز ژیان له له‌نده‌ن راده‌گرێت\nخەڵاتی باشترین فیلمەكانی (2018)ی ڕاگەیەندرا\nداهاتی سینەمای چین زیادیكردووە


Tuesday, 02.16.2021, 16:02\nتەنها قسەکردن و وتار نوسین لەسەر دیاردە رەشەکان چارەسەر نییە؟*\nدروستکردنی دەوڵەت لە مەنفا یان لە وەهمدا، وەک خەونی حیزبە کوردستانیەکانە کە هێلکەیەکی پوچ بوو نەتروکا.\nدەبێت کۆمەڵگا گۆڕانکاری ڕیشەیی لەو شوێنانە بکات کە زەمینەی خەبات یان چالاکی بزوتنەوەیی بگرێتەخۆ دژ بەو سیستەمەی کە ئازادیەکان بەرتەسک دەکاتەوە و قوتی میللەتی خۆی ئاودیو دەکات، تا بتوانێت هەر هیچ نەبێت لایەنی کەم بەرهەمێکی ئاڵینکاری بگۆڕێ لە نێگەتیڤەوە بۆ پازەتیڤ، بە تایبەت لە گۆڕەپانی بنکەی دەسەڵاتدا کە هـەولـێـرە وەک نمونە.\nماوەی چەند ساڵێکە لە کوردستانی باشوردا مانگرتن و چالاکی سیڤیڵی ئەنجام دەرێت کە دەرئەنجەمەکەی بێ بەرهم بووە لە گەڵ ڕێزم بۆ ئەو هەموو قوربانی و سەرگەردانیەیی کە دراوە.\nهەندێکجار حیزبە کوردستانیە گەندەڵجیەکان بۆ پەردەپۆشی و خۆڵکردنە چاوی کەسانی کەڵفەم یان باڵی ئۆپەزەسیۆن یان شەپۆلی ناڕازیەکان سیناریۆی کەفی دەریایی دروست دەکەن و پەیمانی چاکسازی درۆ دەدەن کە لە ڕاستیدا خۆیان گەندەڵچین و هەم دز و هەم پاپتی دوژمنانی کورد.\nئەوەی کە تا ئێستا ماوە بوترێت،\nتا ئەم حیزبە مشەخۆرە تاڵانچیانە لە کوردستاندا هەبێت، کورد ناگاتە ترۆپکی سەرکەوتن چونکە باشترین دۆستی کەوا سوری پێش لەشکریی دوژمنانی کوردن بۆ هەڵتەکاندنی سەرخان و ژێرخانی کوردستان چونکە ئەوان لە هیچەوە هاتونتە سەر سفرەی حازری، ئەمریکا کردیی و میللەتی داماوی کورد ڕایماڵی بە تایبەت چینی هەژار و نیشتمان پەروەر، ئەوان وەک ماڵبات هاتنە سەر سفرەی حەزری، بۆیە نرخی لەزەتی عارەقی جەستەی شەکەتی ماندوبوی کورد نازانن.\nگرنگ نیە من لە کوێم و تۆی دڵسۆزی کورد لە کوێیت،\nلە هەر شوێنێکی ئەم هەسەرەیەدا بیت؟ گرنگ ئەوەیە ئێستا بە هۆیی زانستی Hi-Tech وە دنیا بچوک بۆتوە و بۆتە کوێرە دێیەک، گرنگ ئەوەیە کۆمەڵگا هوشیار بکرێتەوە بۆ ئەوەی دڵسۆزان و خەمخۆران تەباببن و ئیشبکەن لەسەر یەک هێڵ بۆ گۆڕانکاری ڕیشەیی؟ ئەوسا دۆست و دوژمن حسابێکی باشتر و ڕێزدارترت بۆ دەکات، وەک پێشینان دەڵێن؛ بەرد لە شوێنی خۆیی سەنگە یان ئەگەر نرخی سەنگی تۆ هەبێت دەنگی منیش لە وێیە.\nپێناسەیەک بۆ دوژمنانی کورد\nئەگەر کورد یەک دەست و یەک بازوبێت و کێشەکەی خۆی لە پێشدا بکاتە کێشەیەکی نەتەوایەتی و زانیاری و هەمەهانگی دەستەبەر نەکات بۆ نەیار و دوژمنان و هەوڵبدات بۆ دروست کردنی لۆبیەکی Lobby سەرتاسەری کورد، ئەو کات سەدان ڕاوێژکار و شیکەرەوە لە دەرگای ماڵت دەدەن و بەرپەرچی دژە لۆبیی کورد دەدەنەوە The anti-Kurdish lobby\n* دەست خۆش وتارەکەتم خویندەوە، ئێوە لە دەرەوەی کوردستان و ئیمە لە ناو کوردستان\nتەنها قسەکردن و ووتار نووسین لەسەر دیاردە رەشەکان چارەسەر نی یە؟* وتەی هاوڕێیەکی FB ی بەڕێز کە لە سلێمانیەوە بۆ کۆمێنتەکەمی نوسیوە لەسەر وتاری پێشوم (دیسانەوە داگیرکاری) کە بووە سەرچاوەی ئەم نوسینە نوێیە.


چۆن دایکم بریندار بوو؟ … شوان حەسەن – Dengekan\nbyShwan Hassan\tFebruary 3, 2017\tGeneral, Literature\nلە خۆپیشاندانەکانی سەرەتای هەشتایەکاندا، دەنگێک جەرگی شەقامی دەبڕی و دەیگوت:\n-ناکرێ بە بێ چەک خۆپیشاندان بکەین و دوژمنیش بە هەوەسی خۆی تێمان هەڵبدات، پێویستە وەڵامی ئێمەش لە ئاستی ئەشکەنجەکانی دەسەڵاتدا بێ؛ گوتیان شی گیڤارە وای گوتوە. لە ڕاستیدا بەشێک بوولە دروستکردنی فەرهەنگێکی ڕق کە ناویان لێنابوو ڕقی پیرۆز. لە کاتێکدا نەمان دەزانی ڕق هەر ڕقە و پیرۆز و ناپیرۆزی نیە ، دەکرا ئیش لەسەر ڕەوایەتی ماف بکرابا، کە ئەو هزرە کۆمەڵگەی لە قۆناغێک بۆ قۆناغێکی باشتر دەبرد، نەک زیندووکردنەوەی ئەو فەرهەنگە ناشیرنەی حەمۆرابی*. ئەو کات بارودۆخەکە بەو شێوەیە نەبوو ، خۆپیشاندانەکان بە شێوەیەکی چاک گەشەیاندەکرد ، دەکرێ بگوترێت کە باشترین وەڵامی بوێرانە بوو.\nئەو کاتە تەمەنم ١٥ ساڵ دەبوو، خۆپیشاندانەکانی شار دڵیان ئارام نەدەکردمەوە، پێشمەرگایەتی وەک گەیشتن بە خەونێک بوو بۆم، بڕیارماندا لەگەڵ مزەفەر و خالید بڕۆین. ڕۆژی هەینیمان هەڵبژارد، بێگومان یەکێک لە شتە مەحالەکان بوو ئەو کاتە بە ماڵ بڵێم، بۆیە هەر کەسە و شێوەیەکی بەکارهێنا. بۆیە بە بیرم دێ کە هەینی بوو، چونکە برایە گەورەکەم ئەو کات تەنیا ڕۆژانی هەینی ڕیشی دەتاشی دەوروبەری دەمژێری ٩ ، لەوانەشە ئەو تێبینیەم پەیوەندی بەوەوە هەبێ کە خەونی هاتنی ڕیش و سمێڵم هەبوو، کە بەداخەوە زۆر بەدرەنگی هات و کە پڕیش بوو، نیوەی سپی بوو، قوتیەکمان هەبوو تاخمی ڕیش تاشینەکەی باوکم و براگەورەکەمی تێدابوو، نامەی ڕۆیشتنەکەم خستە ناو ئەو قوتیە، ئەوەی لە بیرم مابێ، لە نامەکەدا جگە لەوەی نوسیبووم، دەبم بە پێشمەرگە، تێبینیەکی سەیریشم نوسی بوو، خانووە کرێیەکەمان بەر زبوو، قادرمەیەکی هەبوو پێویستی بە چاکردنەوە هەبوو، ئەو ڕۆژەش باوکم هەندێک پێویستی کڕی بوو، بۆ ئەوەی دەستێک بە پەیژەکەدابێنێ، بۆیە نوسیبووم، داوای لێبوردن دەکەم کە نەمتوانی یارمەتیتان بدەم. هۆی چی بوو ئەو تێبینیەم نوسی بوو، نازانم و ناشمەوێ کۆی گریمانەکان شی بکەمەوە، بەڵام هەر هێندە دەڵیم: بۆ بەدبەختی من ئەو ڕۆژە برایەکەم ڕیشی لە ماڵێ نەتاشی بوو، چوبوە لایی سەرتاش ، زۆر جار ئەو ڕیکەوتە سەیرانە لە هێزی ئەقل دەردەچن و خەڵکێک پێ دەڵێن: قەدەر.\nڕۆیشتین، با ئەوەش بڵێم خالید چەند ساڵیک لە من و لەمزەفەر گەورەترە و هەر ئەویش هەندێک زانیاری هەبوو. بەرەو سیدەکان ڕۆیشتین؛ پاش ڕۆیشتنێکی زۆر و پرسیارکردنمان لە چەند ئاوەدانیەک، لە ئاوەدانیەکدا گوتیان:\n– ئەگەر بەختتان هەبێ، ئەوە چاوەڕوان بن لەوانەیە پێشمەرگە بێن و دەتوانن لەگەڵ ئەواندا بڕۆن!\nباش بوو شەو چەند پێشمەرگەیەک هاتن و قسەیان لەگەڵ کردین و گوتمان:\n– دەمانەوێت ببین بە پێشمەرگە\nئەوان تراکتۆرەکیان پێ بوو، سوار بوین و لەگەڵیان ڕۆیشتین، گەیشتینە بارەگەیەک گوتیان:\n– ئێرە خواکورکە!\nلە ڕاستیدا قەت بەدواداچونم لەسەرئەو ڕێگە و گوندانە نەکردوە. وەک فیلمی ئەلیسم لێهات کە دەکەوێتە ژێر زەوی و ژیان لە گەڵ خەلکانێکیتر بەسەر دەبات( ئەلیس ئین وەندرلاند).ئەگەر کەمێک ئاسانکاری بۆ زەمەنەکەی خۆم بکەم ، ئەو زەمەنە بوو کە لە ئەدەب بە قانیعی شاعیریان دەگوت:\n-شاعیرە گەڕۆکەکە( پاش ئەوەی چاوم بۆوە و کەمێک گەڕام، جوگرافیە بچوکەکەی قانیعم دیت، ئینجا زانیم ئیمە چەند هەژارین لە گەڕان).\nپەیوەندیەکی خۆشمان لەگەڵ پێشمەرگەکان دروستکرد، ئەوان تامەزرۆی هەواڵی شاربوون و ئێمەش تامەزرۆی زانیاری لەسەر ژیانی پێشمەرگایەتی؛ ئەوەشم بەوردی لە بیرە کە یەکێک لە هاوڕێیان گوتی:\n-دوای چەند ڕٶژێکیتر کەس و کارتان دێن و دەتان بەنەوە.\nیەکێکیان باسی ئەوەی بۆ کردین کە دایکی هاتوە و گوتویەتی :\n– یا دێیتەوە یا ئەمنیش لێرە دەمینێمەوە\n-چووم چەک و ڕەختەکم هێنا و بەدایکمم گوت :\n-نا ڵێیت ناچمەوە، خۆ نابێت بێ چەک بیت\nچەند ڕۆژێک ماوە و پاشان بێزاربوو و چۆوە.\nئەو گریمانەیەم (شیمانە) دانا؛ لە دڵی خۆمدا گوتم: کەس و کارم هەرچی بکەن ناچمەوە.\nلە خواکورک بە ڕێ کوتین بۆ ڕوستێ، لەگەڵ هاوڕێیان مام عەزیز و شەهید تۆفیق هەریری( لە ڕێگە تەنیا دەیانگوت، خۆشناو) و ئەبو جنان، هەر جەندە ئێمە منداڵی شاربوین و لەگەڵ ڕێگە و ناخۆشیەکان ڕانەهاتبوین، بەس ئەوەندە شیرن بوون، نەیانهێشت نەماندو بین و نە بێزار! چێژی زۆرمان لە هاودەمیان وەرگرت.\nئەو بەیانیەی ئێمە گەیشتینە ڕوستێ، هێشتا نیوەڕۆ دانەهاتبوو کە هەلیکۆپتەر دەستی بە بوردمانێک کرد، پێشمەرگە کۆنەکان و خەڵکی گوندیش پێیان سەیربوو، سەرەتا گوتیان:\n– خێزانێکی زۆری شیوعیەکان هاتینە بۆیێ.\nدوای چەند ساڵ ڕاستیەکەم زانی، کە پارتی پاسداری لەگەڵ خۆی هێنابوە ئەو ناوچەیە و حوکمەتیش زانیبوی.\nلە گەرمەی بوردمانەکەدا، گوتیان:\n-شوان داکت لێرەیە و برینداریشە.\nنەک هەرسەیرم پێهات، بەڵکو باوەڕیشم نەدەکرد، ئەمن بۆ خۆم نازانم لە کێمە؟باشە دایکم چۆن گەیشتوتە ئیرە؟ خۆ ئێمە هیچ لە قوتابخانە دەربارەی جوگرافیای وڵاتەکەمان فێرنابین.\nلە ناو گوندی ئەشکەفتەکی لێبوو، ژنێک لە پێش دەرگەی ئەشکەفتەکە دانیشتبوو، دایکیشم بینی کە یەکێک لە فافی لە قاچی دەبەستاوە، هەر کەمنی دیت ، فرمێسکی لە چاو هاتنەخوارێ، بەڵام ئەمن زۆر ناشیرنبووم یەکسەر قیژاندم و گوتم:\n-خۆزگە تەیارە پارچە، پارچەی دەکردیت، لۆ دەهاتیت؟\nئەویش هیچی نەدەگوت، بەس بە چەفیەکەی فرمێسکەکانی دەسڕیەوە، بڕوام پێبکەن ئێستاش شەرم لەخۆم دەکەمەوە.**\nبوردمان ڕاوەستا، دوو پێشمەرگەش هاتنە ئەوێندەرێ، بەڵام ئەمن هەر لە وتافدانەکانم ساردنەببومەوە، پێشمەرگەکان و چەند نەفەرەکی گوندی و دایکم و دایکی خالید و برایە گەورەکەم، پێشمەرگەکان گوتیان:\n-ئەگەر دەتانەوێت خەبات بکەن، ئەوە باش بزانن ئێوە لە شار پێویسترن وەک لە چیا، پاشان تەمەنتان بچوکە و کەسیش نازانێ کە ئێوە بوونە بە پێشمەرگە! زۆر گرنگیان بە برینداربونەکەی دایکیشمدا ، بە کورتیەکەی گەڕاینەوە و تەمەنی پێشمەرگایەتیەکەمان هێندە کورت بوو کەلکی گێڕانەوەشی نەبوو.\nجا چۆن لەو خێراییە ئافرەتێکی بریندار دەگەینی بە سمێلان و لەو نشێویە چۆن دەیهێنیتە خوارێ، دایکم گوتی:\n-ئەنگۆ وەرن خەمی منتان نەبێ!\nئیستاش لە پێش چاومە دایکم بە چ ئازارێک ڕێگای نێوان سمێلان و ڕۆستێی بڕی، بە پێیان و بە برینداریش ، دەبا بە خێراش بڕۆین ، چونکە نەماندەزانی ئایە کۆپتەرەکان دێنەوە یا نا؟ بەقسەی هاوڕێیانم ڕێگەکە لە ڕوستێ بۆ سمیلان ٣٠ دەقیقە زیاتر بێ، کەمتر نیە، بۆ ئافرەتێکی بریندار ئەو ڕێگەیەی بەچەند بڕیوە نازانم؟! ئەو ڕستەیەی دایکم لە ڕێگەدا چەندان جار گوتیەوە هەر ئەوەبوو دەیگوت:\n-خێری تێدابوو، ئەگەر بریندار نەبامایە، شوان نەدەهاتەوە\nباسی باوکم و حال شڕیەکەی ناکەم.\nئەمن تەسمیل نەبومە و هەندێک دۆست و خزم دەیانزانی و قسەیان نەکرد و لە لایی ئەوانیتریش گوتوبویان چومەتە دەشتێ ، زۆربەی برادەر و درواسییەکانمان ئەوەیان دەزانی لە پشووی هاوینە دەچومە گوندی، زۆرم حەز لەو ژیانە دەکرد.\nدەبا دایکم ببەینە لای دکتۆرێک، بە هۆی ئەوەی ماڵمان لەگەڕەکی عەرەبان بووکە دەکەوێتە ناوەڕاستی بازاڕ، عیادەیەکی زۆر لەنزیکمان هەبوو، خزمەکانی گوندیشمان کە نەخۆش دەکەوتن، بێگومان مەبەستم ئەوانەی بەبەر ئێمە دەکەوتن ، دەبا بچوباین لە عیادە نۆرەمان بۆ وەربگرتبان، ئەگەر پیاو بهاتبا، باوکم لەگەڵی دەچوو، ئەگەر ژنیش بوایە، دایکم. جا پەیوەندیەکی باش لە نێوان ماڵی ئیمە و دکتۆرەکان دروست ببوو. باوکم چوبوە لای دکتۆر سەلاح کۆیی و ئیستاش نازانم چی پێی گوتبوو، ئەو ڕۆژە لەدایکیشم پرسی، بە هۆی ئەوەی ١١ ساڵ زیاترە باوکم لە ژیاندا نەماوە، دایکیشم گوتی :\n-هەر ئەو کاتیش نەمزانی ، چی پێگوتوە\nلەگەڵ ئەوەی برینەکەیان بۆ درویەوە، بەڵام ساچمەکەیان دەرنەکرد، بۆیە گومان دەکەم کە باوکم گوتبێتی ساچمەی پێ کەوتوە\nهەتا لە کوردستان بووم ، چەند جارێکم لە دایکم پرسی: ئایە هەست بەو ساچمەیە دەکات، کە لە ناو رانی ماوەتەوە، دەیگوت:\n-جار جارە هەست بەگەرمیەک دەکەم\nبەر لەوەی ئەو نوسینە تەواو بکەم، لێم پرسی ئایە هەست بەمانی، ساچمەکە دەکەیت ؟\nگوتی :نا، لە بیرخۆت ببەوە، دری خۆت لۆ بەو شتانە توند دەکەیت؟!\n-ئەو ماوەیەی ئەتو ڕۆیشتبوویت، داکم گێی لە گۆرانی کەریم کابانی ڕادەگرت، دەیگوت:\n-براتان حەزی لەو گۆرانیبێژەیە.\nجاری دووەم کە ڕۆیشتم و ئیتر تا دوایی ڕاپەڕین نەگەڕامەوە. ئەوکات کە ماڵئاوایم لێکرد، چاوەکانی پڕ فرمێسک بوون و دەستی بەرنەدەدام گوتی:\n-شتەکت لێبێت ئەمنیش دەمرم!\n*بۆ ئاگاداریتان دوای ڕاپەڕین بەشێکی زۆر لە دەسەڵاتدارانی کوردستان،لە قوتابخانەی ئەو ڕقە پیرۆزە دەرچووبون و ئەو شەرعیەتەیان بەکارهێنا بۆ سەرکوتکردنی خەڵکی ئەو هەرێم و تا ئیستاش ئەو تۆڵەیە لەو خەڵکە دەکەنەوە، لە لایەنی کۆمەڵناسیشەوە سەیری بکەیت مرۆڤی ڕقهەڵگر، بە نەخۆش هەژمێردەکرێ.\n** ناتوانم قسە لەسەر ئەو دڵ ڕەقیەم نەکەم کە سوید، هاوسەرەکەم، منداڵەکانمان، دۆست و ئازیزانم یارمەتیەکی زۆریان دام تا ببم بە کەسێکی دڵ نەرم، دەمەوێ ئەو نهێنیەش بدرکێنم، جگە لەو فرمێسکانە بەڵیدان ڕشتومن، زۆر کەمم بە بیردێ کە گریابم ، هەتا ئەو کاتانەی چەندان ئازیزم لە دەستدا، چ لە ژیانی پێشمەرگایەتیم و چ لە ژیانە تایبەتەکەم دا، تا لە شەوی ٢٧-١١-٩٨ کچەکەمان هاتە دنیا و لە خۆشیان فرمێسکەکانم ڕانەدەوەستان،لەو شەوەوە پێم نا قۆناغێکیتر، ئیستا بە دیار فیلمیشەوە دەگریم، چەندان جار منداڵەکانمان فرمێسکیان سڕیومەتەوە، لە ڕووی دەرونیەوە هەست بە ئاسودەیی دەکەم و مرۆڤایەتی خۆم لە فرمێسکەکاندا دەدۆزمەوە.\nنەفرەت لەو ئایدلۆژیایەی دڵی مرۆڤەکان دەکات بە بەرد و کانی فرمێسکەنانیان لێ ووشک دەکات.\nببورن ئەو ڕونکردنەوەیە تەنیا لە ناچاریەوە دەدەم، لە ترسی کلتوری ناشیرنکردن، ئەمن داوای خانەنشینم و نەکردوە و دڵنیابن ناشیکەم، ئەوانەی دەشمناسن شاهیدی هەردوو ڕاستین، یەکەم کە پێشمەرگەیەی دانەىڕاوبووم و دووەمیش داوای خانەنشینم نەکردوە، هەڵەبم یا ڕاست گرنگ ئەوەیە لە بڕیارەکەم ئاسودەم، ئەو دەسەڵاتەی باشووریشم قەەت بەدەسەلات و نوێنەری خۆم نەزانیوە، نە پێشمەرگاتیەکەی خۆم و نە دەردەسەریەکەی خێزانەکەشم ناکەم بە منەت بەسەر خەڵکیەوە، ژیان گەشتێکەوە هەر کەسە بە شیوەیەک ئەو گەشتە دەکات، ئەمنیش وام دەست پێکرد.\nوێنەکە گوندی (ڕوستێ) یە\nPrevious خه‌فه‌ت … به‌ختیار محه‌مه‌د\nNext بەدیلتان بۆ دیموكراسی چیە؟؟ … هەندرێن شێخ راغب\nفلامینكۆ ..سه‌مای قه‌ره‌جه‌كان … حه‌یده‌ر عه‌بدولڕه‌حمان\nكوردی هائیم و حەیران (3) … هێمن عومه‌ر خۆشناو\nلە بەردەم جنۆکەدا… کورتەیەک لەسەر چیرۆکی (ژنە جنۆکەکانی شێمەحموو) لە نووسینی لەتیف هەڵمەت….کاوان محەمەدپوور\nJan 29, 2019\tClosed\nMay 10, 2022\tClosed\nعەشق ئەوەی جوانە بێ هۆیە.. بەشی دووەم …خۆدواندنی: ستیڤان شەمزینی


مەلایەكی سەلەفی: "هەموتان بۆ ناو ئاگرن"\nیەكێك لە مەلا سەلەفیەكان زۆر بە بێ دودڵی و بەڕاشكاوی حوكم لەسەر زۆرینەی موسڵمانانی سەر زەوی دەدات كە دەچنە ناو ئاگری دۆزەخ و دەسوتێن، ئەویش تەنها لەبەرئەوەی دەرقاچەی پانتۆڵ یان شەرواڵ یان جلوبەرگەكانیان ئاساییە و كورت نیە!\nمەلا عوبێد سەلەفی لە وتارێكیدا باس لەو كەسانە دەكات كە جلوبەرگی ئاسایی لەبەردەكەن و شەرواڵ و پانتۆڵەكانیان كورت ناكەنەوە و دیمەنی جلوبەرگەكانیان تێك نادەن و دەڵێت: هەروەك چۆن ئەگەر كەسێك زینا بكات دەچێتە ئاگر، بە هەمان شێوە ئەگەر كەسێك شەرواڵەكەی كورت نەكاتەوە دەچێتە ئاگری دۆزەخ!\nئەو مەلا سەلەفیە لەبیری كردووە كە ئەو بابەتەی ئەو باسی دەكات، بابەتێكی زۆر لاوەكیە و ڕێی عەقڵ نیە كە مرۆڤ لەبەر كردارێكی لەو جۆرە بخرێتە ئاگری دۆزەخ و بسوتێنرێت!، بەو پێیە بێت زۆرینەی زۆری موسڵمانانی جیهان سەرەڕای عیبادەت و موسڵمانێتیان ئاگری دۆزەخ چاوەڕێیان دەكات!


ڕۆژهه‌ڵاتی ناوه‌ڕاست - گفتوگۆکان, ١٦ ی مانگی دوازده ٢٠١٣\nدووشه‌ممه ١٦ ی مانگی دوازده ٢٠١٣\nی مانگی دوازده ٠٣, ٢٠١٣\nمه‌ئمون خه‌لیفه: نابێت ئۆپزسیۆنه‌کانی سوریا ده‌رفه‌ت بده‌ن له‌کۆنفرانسه‌که‌ی ژنێڤدا گومانباران به تاوانه‌کانی جه‌نگ پێشه‌نگ بن\nکۆمیسیۆنی مافه‌کانی مرۆڤ سه‌ر به نه‌ته‌وه یه‌کگرتووه‌کان به‌ڵگه‌کانی کۆکردۆته‌وه که گه‌وره کاربه‌ده‌ستانی حکومه‌تی سوریا و به‌شار ئه‌لئه‌سه‌د سه‌رۆکی وڵاته‌که‌ش گومانبارن به ئه‌نجامدانی تاوانی دژه مرۆڤایه‌تی و تاوانی جه‌نگیش.\nی مانگی یازده ٣٠, ٢٠١٣\nمێزگرد: کۆنگره‌ی نه‌ته‌وه‌یی کورد ده‌کرێت یا ناکرێت\nبه ماوه‌یه‌ک به‌ر له هه‌ڵبژاردنه‌که‌ی مانگی 9 ی هه‌رێمی کوردستانی عێراق ده‌نگ و باسه‌کان و شرۆڤه‌کاریه‌کان سه‌باره‌ت به کۆنفرانسی نه‌ته‌وه‌یی کورد له‌سه‌ر لاپه‌ڕه‌ی زۆریک له گۆڤار و ڕۆژنامه‌کان بوو وه بابه‌تێکی گه‌رم گوڕی ته‌له‌فزیۆن و ڕادیۆکانیش بوو.\nشێرزاد ئێزدی: ئه‌نجومه‌نی نیشتیمانی سوریا و هاوبه‌ندیش هه‌ڵوێستیان به‌رامبه‌ر کورد خراپه و جیاوازیش نییه له هه‌ڵوێسته‌کانی ڕژێمی سوریا\nڕوانینه‌کان له‌سه‌ر کۆنفرانسی ژنێڤ 2 جۆراوجۆرن و هه‌ندێک وه‌ها لێی ده‌ڕوانن له به‌رژه‌وه‌ندی ڕژێمی سوریادا ده‌بێت و هه‌ندێکیش له‌وبڕوایه‌دان ئه‌نجامێکی ئه‌وتۆی نابێت.\nی مانگی یازده ١٥, ٢٠١٣\nمێزگرد: سه‌رۆکی هه‌رێمی کوردستانی عێراق و کوردی سوریا\nپارتی یه‌کێتی دیموکراتی کوردی سوریا (په‌یه‌ده) پڕۆژه‌یه‌کی ڕاگه‌یاند تایبه‌ت به پێکهێنانی به‌ڕێوبه‌رایه‌تیه‌کی کاتی بۆ کوردستانی سوریا.\nی مانگی یازده ١٤, ٢٠١٣\nله‌گه‌ڵ ڕووداوه‌کاندا: هه‌رێمی کوردستان و هاوبه‌شیی ڕاسته‌قینه له فه‌رمانڕه‌وایه‌تیدا\nزۆر جار گوێمان لێبووه و بینیویشمانه سیاسیه‌کانی کورد جه‌ختیان کردۆته‌وه له‌وه‌ی ئه‌گه‌ر هاوبه‌شی ڕاسته‌قینه له به‌غدا نه‌چه‌سپێت ئه‌وا ڕه‌وشی عێراق له‌مه‌ی ئێستا تیایدایه‌تی خراپتر ده‌بێت.


جگە لە خواردن پەتاتە ئەم سوودە سەرسوڕهێنەرانەی بۆ جوانکاری هەیە، ٣ یان له‌هه‌موویان گرنگتره..\nجگە لە خواردن پەتاتە ئەم سوودە سەرسوڕهێنەرانەی بۆ جوانکاری هەیە\nچۆنیەتی پاراستنی ئۆتۆمبیل لەژەنگھێنان لەزستاندا\nھاتوچۆ دەستبەسەر ئەم ئۆتۆمبیلانە دەگرێت.. شۆفێران ئاگادار دەکرێنەوە\nby edo 3 ساڵ ago\nپەتاتە یەکێکە لەو سەوزانەی دەوڵەمەندە بە چەندین ڤیتامینی گرنگ کە جەستە پێویستی پێیانە، ھەروەھا لە پێکھاتەی چەندین چارەسەری جوانکاریدا بەکاردەھێنرێت.\nپەتاتە ڕۆڵیکی باڵا دەبینێت لە بواری جوانکاریدا، دەبێتەھۆی تووندکردنەوەی پێست و دواخستنی نیشانەکانی بەرەوپێشچونی تەمەن و سپیکردنەوەی پێست و پاکردنەوەی لە پەڵە و زیپکە، ھەروەھا سوودێکی زۆری بۆ قژ ھەیە، ئەمەیش دەگەڕێتەوە بۆ ئەو نیشاستەیەی کە لە پەتاتەدا ھەیە.\nپەتاتە بۆ ئەم چارەسەرە جوانکاریانە بەکاربھێنە:\nھەڵوەرینی قژ: دەوڵەمەندە بە ڤیتامین b، ماوەی ٢٠ خوولەک ئاوی پەتاتە لە قژ و بێخی سەربدە، دەیپارێزێت لە ڕوتانەوە و بەھێز و درێژی دەکاتەوە.\nچارەسەرکردنی پەڵەی سەر پێست: ئاوی پەتاتە باشترین چارەسەرە بۆ چارەسەرکردنی پەڵەی سەر پێست، دەبێتەھۆی ڕێکخستنەوەی میلالین ی ناو پێست کە بەرپرسە لە دەرکەوتنی ئەو پەڵانە.\nدواخستنی نیشانەکانی پیری: تێکەڵکردنی ئاوی پەتاتە لەگەڵ ئاوی لیمۆ بەشێوەیەکی یەکسان لەگەڵ یەک کەوچک زەیتی زەیتون، بەکارھێنانی بۆسەر ڕوخسار ماوەی ٣٠ خوولەک پێست دەپارێزێت لە دەرکەوتنی چرچولۆچی.


مۆڵەتی ناردنی بەرهەم درێژکرایەوە\n8/6/2020 07:16 AM\nمۆڵەتی ناردنی بەرهەم بۆ فێستیڤاڵی نێودەوڵەتی کورتە فیلمی مۆبایلی "یەک خولەک قەرەنتینە" تا ڕۆژی 20ی جونی 2020 درێژکرایەوە.\n"غوڵام حوسێن شاەعەلی" بەڕێوەبەری فێستیڤاڵی نێودەوڵەتی کورتە فیلمی مۆبایلی "یەک خولەک قەرەنتینە" One Minute Quarantine وتی: بەهۆی پێشوازی هونەرمەندانی و سینەماکارانی لاو لەم فێستیڤاڵە، مۆڵەتی ناردنی بەرهەم تا ڕۆژی 20ی جونی 2020 درێژکرایەوە.\nسەبارەت بە ئامانجەکانی فێستیڤاڵی "یەک خولەک قەرەنتینە" ڕایگەیاند: ئەم فیستیڤاڵە بە مەبەستی هاوبەشیکردنی ئەزموونەکانی خەڵکی جیهان بە درێژایی سەردەمی قەرەنتینە بۆ خۆڕاگری لە توشبوون بە ڤایرۆسی کۆڕۆنا دامەزراوە، تا لە چوارچێوەی کامێڕاکانی خۆیانەوە، ئەزموونە شیرینەکان، تال، دڵەڕاوکێی، بێکاری، خۆشی و هيواو تەنانەت مردنیش تۆماربکەن.\nشاەعەلی سەبارەت بە بابەتەکانی ئەم فیستیڤاڵە وتی: بەشداربووان دەتوانن فیلمە مۆبایلییەکانی خۆیان کە پەیوەندی بەم بابەتانەوە هەیە بۆ نووسینگەی فیستیڤاڵ، ڕەوانە بکەن، لەوانە:\n1. قەرەنتینە/ ژیان/ ئەوین/ دین\n2. قەرەنتینە/ بنەماڵە/ منداڵان/ یارمەتی هەژاران/ یارمەتی کەسانی دیکە\n3. قەرەنتینە/ دەروون/ توندوتیژی بنەماڵەیی/ ئەزموونی تەنیایی/ خۆدۆزینەوە\n4. قەرەنتینە/ نەخۆشە تایبتەکان/ بەساڵاچووان\n5. بەشی تایبەت/ بێ قەرەنتینەکان (ئەو کەسانەی بەهۆی پیشەکەیانەوە ناچارن لە شوێنی کارەکەیان ئامادەبن).\nوتیشی: خەڵاتەکانی فێستیڤاڵ لە بەشەکانی پیشەیی و ئاماتۆڕ لەبڕی پارەی 20 ملیۆن ڕیاڵ تا پێنج ملیۆن ڕیاڵ و لە بەشی نێودەوڵەتیشدا لە 400 دوڵار تا 250 دوڵار دەگۆڕدرێت.\nشاەعەلی سەبارەت بە بەشداری لە بەشە جۆراوجۆرەکانی فێستیڤاڵ وتی: هۆگران دەتوانن بە فیلمەکانی خۆیان لە چەند بەشدا بەشداری بکەن و بەرهەمەکانی خۆیان بە ناونیشانی http://miladtower.tehran.ir و یا پەیجی ئینستاگڕامی تایبەت بە فیستیڤاڵ، بە ناونیشانی @One_minute_Quarantine و بە ژمارەی واتس ئاپی 0098351865119 ڕەوانە بکەن.\nفێستیڤاڵی نێودەوڵەتی "یەک خولەک قەرەنتینە" بە دەبیری "غوڵام حوسێن شاەعەلی"، بە پشتیوانی تاوەری میلادی تاران و بە یارمەتی بریکاری کاروباری کۆمەڵایەتی و فەرهەنگی شارەوانی شاری تاران، بە شێوەی ئۆنلاین بە ناساندنی سەرکەوتووان بەڕێوەدەچێت.\nخاك - بەڕێوەبەرایەتی ڕاگەیاندنی گشتیی فێستیڤاڵ


حەشدی شەعبی روونكردنەوەیەك لەسەر هێرشە مووشەكییەكەی هەولێر بڵاودەكاتەوە\nپێش 4 هەفتە ژمارەی بینراو 1233\nفەرماندەیی ئۆپەراسیۆنەكانی نەینەوای حەشدی شەعبی روونكردنەوەیەكی لەبارەی هێرشە مووشەكییەكەی شەوی رابردووی هەولێر بڵاوكردەوە.\nلەروونكردنەوەكەدا هاتووە:" سەرسووڕمانی خۆمان لەبارەی هەندێك كاردانەوەی بەپەلە دەردەبڕین و روونیدەكەینەوە، كە ئەو ناوچەیەی مووشەكەكانی تێدا ئاراستەی هەولێر كراوە، ناوچەیەكی چۆڵەوانییە و دەكەوێتە نێوان سێگۆشەی سوپا و هێزەكانی حەشدی شەعبی لە شەبەك و هێزەكانی پێشمەرگە".\nئەوەش روونكراوەتەوە:" لە كامێراكاندا وێنەی ئەو ئۆتۆمبێلە دەردەكەوێت، كە مووشەكەكانی هەڵگرتووە و لە كوێوە هاتووە، هەروەك فەرماندراوەتە فەرماندەی لیوای 30ی حەشد لێكۆڵینەوە و بەدواداچوون بكات لەبارەی ئەوانەی ئەو مووشەكانەیان ئاراستە كردووە، دواتر شوێنی جوڵەكردنی ئۆتۆمبێلەكە و ئەو لایەنەی كە ئەو شوێنەی لە ژێر كۆنتڕۆڵدایە، ئاشكرادەكەن."\nشەوی رابردوو، شەش مووشەك بەئاڕاستەی فڕۆكەخانەی نێودەوڵەتی هەولێر هاوژێران، بەڵام بەگوێرەی وەزارەتی ناوخۆی هەرێم بێت، مووشەكەكان هیچ ئامانجێكیان نەپێكاوەو زیانیان لێنەكەوتووەتەوە.\nدواتر وەزارەتی ناوخۆی هەرێم لەراگەیەندراوێكدا ئاماژەی بەوەكرد:" مووشەكەكان لە سنووری (برگلە) لە نێوان گوندەكانی شیخ ئەمیر و تەرجلە لەسەر پیكابێك هاوێژراون. ئەم دەڤەرەش دەكەوێتە سنووری لیوای 30 حەشدی شەعبی"\nهاوكات سوپای عێراق لە روونكردنەوەیەكدا رایگەیاند:" گروپێكی تیرۆریستی لەرێگەی ئۆتۆمبێلێكەوە كە سەكۆی چەكی جۆری راجمەی هەڵگرتبوو، پارێزگای هەولێری كردووەتە ئامانج و هێرشەكە هیچ زیانێكی گیانی نەبووە، فەرمانیش بۆ دەستگیركردنی بەرپرسی ئەمنی ئەو ناوچەیەی هێرشەكەی تێدا كراوە دەرچووە. هێرشەكەش لە دۆڵی تەرجلە لە قەزای حەمدانییەوە كراوە و باكووری رۆژئاوای هەولێری كردووەتە ئامانج و چەند گوندێك كەوتوونەتە بەر هێرشەكە كە دوو لە مووشەكەكان لە نزیك كەمپی حەسەن شام كەوتوونەتە خوارەوە."


سلێمانی: دەستبەسەر دەمانچەی منداڵاندا دەگیرێت\nبه‌هۆی هه‌بوونی سپرنگی به‌هێز و پارچه‌یه‌ك ئاسن تێیدا، لیژنه هاوبه‌شه‌كان ده‌ست به‌سه‌ر ژماره‌یه‌ك یاری ده‌مانچه‌ی منداڵدا ده‌گرن و لیژنه هاوبه‌شه‌كانیش داوا له‌دایكان و باوكان ده‌كات به وریاییه‌كی زیاتره‌وه ئاگاداری منداڵه‌كانیان بن\nئاوێنە، قایمقامیەتی سلێمانی:ئه‌مڕۆ یه‌كشه‌ممه 2019.5.26 لیژنه‌ی یه‌كی سه‌ربه‌لیژنه هاوبه‌شه‌كانی قائیمقامیه‌تی سلێمانی ده‌ستی به‌سه‌ر زیاتر له (50) ده‌مانچه‌ی موروی منداڵانه‌دا گرتووه كه به‌هۆی هه‌بوونی سپرینگه به‌هێزه‌كه‌یه‌وه مه‌ترسی بۆ سه‌ر منداڵ و به‌ركه‌وتنی به شوێنێ ناسكیان دروست ده‌كات، هه‌بوونی سپرینگێكی به‌هێزی له‌وجۆره و به‌كارهێنانی بۆ ته‌قادنی موروه‌كه، مه‌ترسی به‌ركه‌وتنی چاو یان ئه‌ندامێكی ناسكی تر له‌له‌شی ئه‌و منداڵانه‌ی یاری پێده‌كه‌ن دروستده‌كات.\nله‌گه‌ڵ ئه‌وه‌ی له‌كاتی دروستكردنه‌كه‌یدا پارچه ئاسنیان بۆ قورسكردنی كێشی ده‌مانچه‌كه به‌كارهێناوه و به‌ساغی له ده‌سكی ده‌مانچه‌كه دانراوه، واده‌كات له‌كاتی به‌ركه‌وتنی به شوێنێكی منداڵ مه‌ترسی شكان دروست بكات.\nبه‌فه‌رمانی قائیمقامی سلێمانی و له‌لایه‌ن لیژنیه‌ی له‌ناوبردنه‌وه ته‌واوی ئه‌و یاریانه‌ی ده‌ستی به‌سه‌ردا گیراوه له‌ناوده‌برێت و خاوه‌نه‌كه‌ی روبه‌روی رێكاری یاسایی ده‌كرێته‌وه.\nداوا له‌دایكان و باوكان ده‌كه‌ین به وریاییه‌كی زیاتره‌وه ئاگاداری منداڵه‌كانیان بن له كڕینی ئه‌و جۆره یاریانه و له‌كاتی هه‌بونیدا له دوكانی گه‌ڕه‌كه‌كانیاندا لیژنه هاوبه‌شه‌كانی قائیمقامیه‌تی سلێمانی لێ ئاگاداربكه‌نه‌وه.


د.یوسف گۆران: زانکۆ تایبەتەکان نابێ ببنە جێگرەوەى زانکۆ حکومیەکان | Ministry of Higher Education and Scientific Research\nد.یوسف گۆران: زانکۆ تایبەتەکان نابێ ببنە جێگرەوەى زانکۆ حکومیەکان\nد.یوسف گۆران وەزیرى خوێندنى باڵاو توێژینەوەى زانستى لەبارەى گرنگى و پێگەى زانکۆ تایبەتەکان ڕایگەیاند: زانکۆ تایبەتەکان نابێ ببنە جێگرەوەى زانکۆ حکومیەکان، بەڵکو دەبێ ببنە تەواوکەرى زانکۆ حکومیەکان.\nئەو ڕاگەیاندنەى وەزیرى خوێندنى باڵاو توێژینەوەى زانستى لە چوارچێوەى وتارێکدا هات، کە ئێوارەى ڕۆژى دوشەممە، ڕێکەوتى (١٧/١٠/٢٠١٦) لە ئاهەنگى دەرچوانى زانکۆى جیهان-هەولێر پێشکەشى کرد.\nلە شەشەمین ئاهەنگى دەرچوانى زانکۆى جیهان- هەولێر کە بەچاودێرى و ئامادەبونى د.یوسف گۆران وەزیرى خوێندنى باڵاو توێژینەوەى زانستى و، سەرۆکى ژمارەیەک لە زانکۆ حکومى و تایبەتەکان و، یەکێتیى مامۆستایانى کوردستان و مامۆستایان و لێپرسراوانى حکومى و، کەس وکارى دەرچوان لە پارکى زانکۆى جیهان- هەولێر بەڕێوەچو، بڕوانامەى بەکالۆریۆس پێشکەش بە (١٥٤٣) دەرچوى بەشە جیاکانى ئەو زانکۆیە کرا.\nئاهەنگەکە بەهاتنەناوەوەى دەرچوانى کۆلێژە جیاکانى زانکۆکەو مامۆستایان و ستافى ئەنجومەنى زانکۆ و بۆردى زانکۆ دەستیپێکرد، پاشان چەند ئایەتێک لە قورئانى پیرۆز خوێندرایەوە، بەدوایدا ئامادەبوان بەساتێک ڕاوەستان ڕێزیان لە شەهیدانى ڕێگەى ڕزگارى کوردستان گرت.\nکوردستان و گەیشتن بەئاواتە لە مێژینەکانى\nهەر بەو بۆنەیەوە د.یوسف گۆران وەزیرى خوێندنى باڵاو توێژینەوەى زانستى وتەیەکى پێشکەش کرد، لەسەرەتای وتەکەیدا د.یوسف گۆران وتى:" بەپێویستى دەزانم لە ئەمڕۆدا پیرۆزباى لە خۆمان و ئامادەبوان بکەم بەبۆنەى ئەو سەرکەوتنە گەورەیەى کە ئەمڕۆ هێزەکانى پێشمەرگەى کوردستان لە ناوچە دابڕێندراوەکان بەدەستیان هێنا، هیوادارم ئەو سەرکەوتنەى ئەمڕۆ سەرکەوتنى گەورە ترى بەدوادا بێ تا کوردستان دەگات بەئاواتە لە مێژینەیەکانى و دوا مەنزەڵگەى خۆى".\nبایەخدان بەئۆفیسى (Alumni) بۆ بەدواداچونى دەرچوانى زانکۆ گرنگى خۆى هەیە\nلە بەشێکى دیکەى وتارەکەیدا وەزیرى خوێندنى باڵاو توێژینەوەى زانستى بەگرنگیەوە باسى لە پێگەى زانکۆى جیهان کرد و وتى: زانکۆى جیهان یەکێکە لە زانکۆ تایبەتەکانى کوردستان مێژویەکى کۆنى هەیە و، قورسایى و ڕۆڵى خۆشى هەبوە بەتایبەت لە بایەخدان بەسینتەرەکان و بەشداریکردن لە کۆڕو کۆنفرانسە نێودەوڵەتیەکان و بوژانەوەى ئۆفیسى (Alumni) بۆ بەدواداچونى دەرچوانى زانکۆ و، هاوکاریکردنیان بۆ بەدەستهێنانى هەلى کارو دروستکردن و ڕەخساندنى هەلى کار بۆیان، هەروەک وەزارەتیش بەدواداچون بۆ کێشەکانیان دەکات تا بزانێت کێشەکان چین و چۆنن؟\nبایەخدان بەکواڵیتى دەبێتە هۆى بەدەستهێنانى پاڵپشتى زیاترى وەزارەت\nهەر لە وتارەکەیدا د.یوسف گۆران ئاماژەى بەستراتیژى وەزارەتەکەى کرد و ڕایگەیاند:" ستراتیژى وەزارەتەکەمان پاڵپشتیکردنە لە کەرتى تایبەت، کە لەم چەند ساڵەى دوایدا بایەخێکى زۆرى بەو بوارە داوە، ئامانجیش لەو پاڵپشتیە بۆ ئەوەیە کە زانکۆ تایبەتەکان نابێ ببنە جێگرەوە زانکۆ حکومیەکان، بەڵکو دەبێ ببنە تەواوکەرى زانکۆ حکومیەکان، هەر بۆیە کاتێک پیشتگیرى وەزارەت بۆ ئەو زانکۆیان زیاتر دەبێت، کە بایەخى زیاتر بەکواڵیتى و بەرزکردنەوەى ئاستى زانست و خوێندن لە زانکۆکانیان بدەن و کێبڕکێى زانستى لەگەڵ یەکتریدا بکەن". وتیشى حکومەتى هەرێمى کوردستان و وەزارەتى خوێندنى باڵاو توێژینەوەى زانستى درێخى نەکردوەو پاڵپشتیەکى زۆرى زانکۆ تایبەتەکانى کردوەو کارئاسانى زۆرى بۆ کردون.\nبۆ یەکەمین جار دەرچوانى زانکۆ تایبەتەکان دەتوانن لە زانکۆ حکومیەکان ماستەر بخوێنن\nهەر لە وتەکەیدا وەزیرى خوێندنى باڵاو توێژینەوەى زانستى مژدەى بەدەرچوان داو ڕایگەیاند:" دەرچوانى زانکۆ تایبەتەکان بۆ یەکەمین جار ئەمساڵ شانبەشانى دەرچوانى زانکۆ حکومیەکان دەتوانن داوا پێشکەش بکەن بۆ خوێندنى ماستەر لە زانکۆ حکومیەکان"، ڕونیشیکردەوە جیاواز لە ساڵانى ڕابردو وەک ئەوەى لە ڕێنماییەکانى خوێندنى باڵا هاتوە دەرچوانى ئەمساڵیش دەتوانن ڕاستەوخۆ داوا پێشکەش بکەن بۆ درێژەدان بەخوێندن، چونکە ساڵانى ڕابردو دواى دو ساڵ لە دەرچون ئینجا بۆیان هەبو داوا پێشکەش بکەن بۆ خوێندنى باڵا/ماستەر لە زانکۆکان، ئەو هەنگاوەشى بەدەسکەوتێکى گرنگ بۆ دەرچوانى ئەمساڵ و بەتایبەت زانکۆ تایبەتەکان وێناکرد، کە سەربارى نەهێشتنى ئەو دو ساڵە ئەمساڵ ئەوانیش دەتوانن درێژە بەخوێندن بدەن.\nدەبێ لە ڕێگەى ئابورى زانستەوە زانکۆ تایبەتەکان بوارى ئابورى لە کوردستان ببوژێننەوە\nهەر لە چوارچێوەى وتارەکەیدا د.یوسف گۆران ڕایگەیاند: هاوشانى زانکۆ تایبەتەکانى دیکەى هەرێمى کوردستان، زانکۆى جیهانیش دەبێت لە هەوڵەکانى بەردەوام بێت بۆ بەدەستهێنانى متمانەى نێودەوڵەتى، لەهەمان کاتدا دەبێت کاربکەن بۆ ڕاکێشان و هێنانى خوێندکار لە وڵاتانى دەرەوە بەتایبەت وڵاتانى ناوچەکەو خوارو ناوەڕاستى ئێراق بۆ درێژەدان بەخوێندن لە زانکۆکانى کوردستان، بەو هەنگاووەش زانکۆ تایبەتەکان دەتوانن ڕۆڵى گەورە بگێڕن لە بوژانەوەى ئابورى کوردستان، وەک چۆن لە زۆڕێک لە وڵاتان بایەخى زۆر بەو بوارە دەدەن و لە ڕێگەى ئابورى زانستەوە بارى ئابوریان لە وڵاتەکانیان بوژاندۆتەوە.\nدەبێ دەرچوان ببنە هۆکارێک بۆ دۆزینەوە هەلى کار بۆ خۆیان و گەنجانى دیکە\nلە کۆتایى وتارەکەیدا وەزیرى خوێندنى باڵاو توێژینەوەى زانستى دەستخۆشى لە ڕێکخەرانى ئاهەنگەکە کرد، هەروەک دەستخۆشى لە مامۆستایان و ستافى زانستى زانکۆى جیهان کرد بۆ پێگەیاندنى نەوەیەکى نوێ، لەهەمان کاتدا پیرۆزبایى لە دەرچوان و کەس وکاری دەرچوانیش کرد و، هیواى خواست دەرچوان بتوانن ببنە نەوەیەکى کارا بۆ کوردستان بەهۆى ئەو مەعریفەو زانستەى فێرى بون ببنە هۆکارێک بۆ دۆزینەوەى هەلى کار بۆ خۆیان و گەنجانى کوردستان.\nبڕیارو ڕێنماییەکانى وەزارەت بۆتە ستراتیژى کارکردنى زانکۆ تایبەتەکان\nلە بەشێکى دیکەى ئەو ئاهەنگەدا د.یەحیا نەوزاد باجگر سەرۆکى دەستەى ئەمینداریەتى زانکۆى جیهان و، د.مەولود فوئاد سەرۆکى زانکۆى جیهان- هەولێر وتاریان پێشکەش کرد، لە وتارەکانیاندا دواى ئەوەى کورتەیەکیان لەبارەى زانکۆکەیان پێشکەشکرد، ئەوەشیان ڕونکردەوە کە بڕیارو ڕێنماییەکانى وەزارەتى خوێندنى باڵاو توێژینەوەى زانستی-یان کردوە ستراتیژى کارکردنیان لە زانکۆکەیان، هەروەک سوپاسى د.یوسف گۆران وەزیرى خوێندنى باڵاو تویژینەوەى زانستى-یان کرد بۆ پاڵپشتیە بەردەوامەکانى لە زانکۆ تایبەتەکان.\nبڕوانامەى بەکالۆریۆس پێشکەش بە(١٥٤٣) دەرچو کرا\nهەر لەو ئاهەنگەدا، دواى سوێندخواردن، لەسەر داواى ڕاگرى کۆلێژەکان، لەلایەن سەرۆکى زانکۆوە بڕوانامەى بەکالۆریۆس پێشکەش بەسەرجەم دەرچوان کرا، کە ژمارەیان(١٥٤٣) دەرچوبو.\nبەپێشکەشکردنى خەڵات بەسەر یەکەم و دوەم و سێیەمى زانکۆ و کۆلێژەکان لەلایەن د.یوسف گۆران وەیزرى خویندنى باڵاو توێژینەوەى زانستى و، لێپرسراوانى ئامادەبو ئاهەنگەکە کۆتایى پێهات.


هەواڵ / ئابوری :: 31/10/2019 :: 526 جار بینراوە\nتاگ :: ئابوری گه‌شتیار و گه‌شتوگوزار هەولێر\nبه‌پێی ئامارێك له نۆ مانگی ئه‌مساڵدا نزیكه‌ی یه‌ك ملیۆن و 500 هه‌زار گه‌شت له فڕۆكه‌خانه‌ی هه‌ولێره‌وه بۆ وڵاتانی تر ئه‌نجامدراون و به‌ڕێوه‌به‌ری فڕۆكه‌خانه‌كه‌ش ده‌ڵێت: "ئه‌مساڵ ژماره‌ی گه‌شته‌كانمان زۆر زیاتر ده‌بێت".\nبه‌پێی ئامارێكی فڕۆكه‌خانه‌ی نێوده‌وڵه‌تی هه‌ولێر له نۆ مانگی ئه‌مساڵدا یه‌ك ملیۆن و 493 هه‌زار گه‌شت له فڕۆكه‌خانه‌كه‌وه بۆ وڵاتانی تر ئه‌نجام دراون.\nئاماژه به‌وه‌شكراوه: ژماره‌ی گه‌شته‌كان به‌راورد به ساڵی رابوردوو زیادیكردووه به‌جۆرێك له ته‌واوی ساڵی 2018دا یه‌ك ملیۆن و 50 هه‌زار كه‌س گه‌شتیان كردووه، به‌ڵام له نۆ مانگی ئه‌مساڵدا ژماره‌ى گه‌شتكردن زیاتره له كۆى ساڵی رابوردوو.\nهه‌ر به‌پێی ئاماره‌كه: له ساڵی 2019دا مانگ هه‌بووه هه‌موو رۆژه‌كانی نزیكه‌ی حه‌وت هه‌زار كه‌س گه‌شتی كردووه و له ته‌واوی مانگه‌كه‌شدا 215 هه‌زار كه‌س گه‌شتیان كردووه و به‌مه‌ش له ساڵی 2014وه ئه‌مه به‌رزترین ژماره‌ى گه‌شتكردنه تۆماركرابێت.\nهه‌ر به‌پێی ئاماره‌كه: له سه‌ره‌تای ئه‌مساڵه‌وه تاوه‌كو كۆتایی مانگی ئه‌یلول زۆربه‌ی ئه‌وانه‌ی گه‌شتیان كردووه بۆ وڵاتانی توركیا و قه‌ته‌ر بووه و رۆژانه‌ش 22 هێڵی فڕۆكه‌وانی چالاكه و له هه‌ولێره‌وه گه‌شتیاران ده‌گوازنه‌وه یان ده‌یانهێننه هه‌ولێر.


د. جه‌بار قادر: هێرشه‌که‌ی ئه‌مه‌ریکا بۆ سه‌ر سوریا به‌ته‌نها ئامانجه‌کانی ڕژیم ناگرێته‌وه\njabar_qadir دکتۆر جه‌بار قادر\nله‌م ده‌مه‌ی ئه‌مه‌ریکا مه‌سه‌له‌ی گرتنه‌به‌ری کرده‌وه‌یه‌کی له‌شکری دژ به حکومه‌تی سوریا تاووتوێ‌ده‌کات، شیکه‌ران ڕاوبۆچوونیان له سه‌ر ده‌رئه‌نجامی هه‌ڵوێستێکی له‌و جۆره ده‌ڕبڕیوه. ژماره‌یه‌کیان ئاگاهیانداوه له‌وه‌ی کاریگه‌ری خراپی له سه‌ر هه‌رێمه‌که ده‌بێت.\nله گفتوگۆیه‌کدا له‌گه‌ڵ ده‌نگی ئه‌مه‌ریکا، د. جه‌بار قادر شاره‌زای بواری ڕۆژهه‌ڵاتی ناوه‌ڕاست و ئه‌ندامی کارای ئه‌کادیمیا‌ی کوردی له هه‌رێمی کوردستانی عێراق له‌و باره‌یه‌وه گوتی ئه‌گه‌ر ئه‌و هێرشه به‌و شێوه‌یه بکرێت که ئه‌مه‌ریکا به‌نیازێتی به شیوه‌ی هێرش و موشه‌ك بێت و له هه‌ندێـک ئامانجی تایبه‌ت بدات، ئه‌وا مه‌ترسی ئه‌وه هه‌یه تاکو له په‌لوپۆ ده‌که‌وێت دوو سێ موشه‌ک بگرێته تورکیا یان ئیسرائیل به تایبه‌ت.\nگوتیشی ڕه‌نگه پێگه‌کانی حزبوڵـڵا یه‌کێك له ئامانجه‌کانی هێرشه‌که‌ی ئه‌مه‌ریکا بێت. هه‌رچه‌ندێکه گه‌ر سنووری شه‌ڕه‌که به‌رفراوانتر بێت، وڵاتانی وه‌ك ئوردن و لوبنان و ته‌نانه‌ت عێراقیش به‌رگه‌ی هه‌ژانی زۆر گه‌وره ناگرن.\nگفتوگۆ ڵه‌گه‌ڵ د. جه‌بار قادر 6ی مانگی 9ی ساڵی 2013


ژمارەیەک لە ڕێکخراوەکان و و چالاکانى مەدەنى لەبەردەم دادگای شارەزوور گردبونەوە و ئیدانەى ڕووداوى سوتانى سێوان و منداڵەکانیان کرد.\nسەرلەبەیانى ئەمڕۆ چوارشەممە لە بەردەم دادگاى شارەزوور ژمارەیەک لە ڕێکخراوەکانى کۆمەڵگەى مەدەنى گردبوونەوە و لە یاداشتێکیشدا کە بۆ داواکارى گشتییان ناردووە داوایان لێدەکات هەڵوێستیان هەبێت لە جوڵاندن و بەرزکردنەوەى داوا بۆ جینایات-لێکۆڵینەوەى سلێمانى بەمەبەستى بەردەوامیدان بە دۆسیەکە و ئاشکراکردنى "بکوژەکانیان" .\nئەو ڕێکخراوانە داواشدەکەن تاوانبار بەشێوەیەکى ئاشکرا و لەبەرچاوى سەرجەم ڕاگەیاندنەکان و ڕێکخراوەکانى کۆمەڵگەى مەدەنى و مافى مرۆڤ دادگایی بکرێت، بەمەبەستى بەدیهێنانى دادپەروەرى، تاوەکو ئەو تاوانە نەبێتە دیاردە.\nهاوکات هەر ئەمڕۆ بۆ ئیدانەکردنى سوتانى سێوان و منداڵەکانى چەندین گردبوونەوە بەڕێوەچوو و هاوکات ژمارەیەکیش لە پارێزەران لە بەردەمى دادگاى سلێمانى گردبوونەوە و ئامادەیی خۆیان نیشاندا بە خۆبەخشانە کار لەسەر دۆسیەى ئەو ژن و منداڵانە بکەن.\n12/26/2018 1:29:11 PM


بەڕێوەچوونی وۆرکشۆپێکی تایبەت بە پرسی زمان و زمانی دایک لە کۆلێجی پەروەردەی شارەزوور - زانکۆی هەڵەبجە\nزانکۆی هەڵەبجە - چالاکییەکان - بەڕێوەچوونی وۆرکشۆپێکی تایبەت بە پرسی زمان و زمانی دایک لە کۆلێجی پەروەردەی شارەزوور\nئەمڕۆ (٢٠٢١/٢/٢١) بە ئامادەبوونی (د.مهاباد کامل عبدللە) سەرۆکی زانکۆی هەڵەبجە و (د. احمد میرە) ڕاگری کۆلێجی پەروەردەی شارەزوورو سەرۆکی بەشەکانی کۆلێج و مامۆستایان و خوێندکاران، بەشی کوردی کۆلێج لە ڕۆژی زمانی دایکدا وۆرکشۆپێکی تایبەت بە پرسی زمان و زمانی دایک ئەنجامدا.\nسەرەتا ئامادەبووان ساتێک بۆ گیانی پاکی شەهیدان بە پێوە ڕاوەستان، پاشان لە لایەن ڕاگری کۆلێجەوە وتەیەک خوێندرایەوە تیایدا سوپاسی ئامادەبوونی سەرۆکی زانکۆ بۆ ئەم یادەکردو پیرۆزبایی ڕۆژی زمانی دایک لە ئامادە بووان و خوێندکاران کرد، هەروەها بە یەکێک لە زمانە کاریگەریەکان وێنا کرد کە ڕۆژ لە دوای ڕۆژ لە گەشەسەندندایەو هیوای خواست لە ئایندەدا ڕەچاوو پەرەی زیاتری پێبدرێت دواتر سەرۆکی زانکۆی هەڵەبجە وتەیەکی پێشکەش کردو وێڕای پیرۆزبایی وتی ڕۆژی زمانی دایک ڕۆژی بەرگرییەکی گفتارییە بەرەو بەرگرییەکی کرداری ولەم ڕۆژەدا سەری ڕێزونەوازش بۆقوربانیانی زمانی دایک دادەنەوێنین،کە ڕۆژانێک لەم هەرێمە تەنها تاوان بە کوردی خوێندن ونوسین بوو چەندەها کەس لەم پێناوەدا شەهیدکران و لە زینداندا ئەشکەنجە دران، ئەمڕۆش لە لایەن یونسێفەوە وەک ڕۆژێکی جیهانی دەستنیشان کراوە وەک ڕێزێك بۆ زمانی بنەڕەت، لە کۆتایی وتەکەیدا هیوای سەرکەوتنی بۆ خوێندکاران خواست وسوپاسی کردن.\nپاشان لە بەرنامەی وۆرکشۆپەکەدا سێ سیمینار پێشکەشکرا لە لایەن:-\n١- د.تارا موحسین قادر ناونیشانی سیمینار (زمانی دایک).\n٢- د.ئاریان سدیق عزیز ناونیشانی سیمینار (دەمارگیری زمانیی).\n٣- م.بەهرە سەلام حەمە غریب ناونیشانی سیمینار (ڕێزگرتن لە زمانی کوردیدا).\nبۆبینینی لینكی ئاگاداری ۆرك شۆپه‌كه له سایتی زانكۆ كلیك له‌م لینكه بكه .\nژمارەی بینین: 83


کچێکی کوردی ئێزدی لە موسڵ رزگارکرا (Rudaw) - Worldnews.com\nکچێکی کوردی ئێزدی لە موسڵ رزگارکرا (Rudaw)\nتەمەنی 11 ساڵە ...\nکچێکی دیکەی کوردی ئێزدی لە رەققە رزگارکرا (Rudaw)\nتەمەنی 13 ساڵە و بەسەلامەتی گەیێنراوەتە قامشلۆ ...\nکچه کوردێکی ئێزدی له ماڵی ئه‌میرێکی داعش رزگارکرا (Rudaw)\nتەمەنی 12 ساڵە ...\nدوو کچی کوردی ئێزدی لە موسڵەوە گەیشتنە سنووری پێشمەرگە (Rudaw)\nیەکێکیان تەمەنی شەش ساڵە ...\nپێنج منداڵی کوردی ئێزدی لە کەمپێکدا بەبێ دایک و باوک دەژین (Rudaw)\nتەمەنی منداڵەکان لە نێوان 3 بۆ 8 ساڵە ...\nکچە کوردێکی دیکەی ئێزدی لە موسڵ رزگارکرا (Rudaw)\n20 چەکداری داعش کوژران ...\nكچە کوردێکی ئێزدی تەمەن 21 ساڵ لە موسڵ رزگارکرا (Rudaw)\nخەڵکی کۆچۆیە ...\nگفتوگۆیەکی گەرمی د. موسەننا ئەمین لەگەڵ خەڵکی سلێمانی\nهەواڵ عوسمان بۆ ڕووداو مێردەکەم هیچ نەخۆشیەکی نە بوو rudaw\nShaow Amin Bazmi Rudaw tv 2018 بەزمی شاهۆ ئەمینی ڕوداو\nهێڤیدار ئەحمەد بە ملیۆنێک دۆلار لە باوەشی کۆتایی بە راپۆرتەکەی دێنێت - Rudaw\nRudaw muhabirini ağlatan anlar\nnuroj rudaw gulistan mihemed HD\nگفتوگۆیەکی گەرمی چوار دەنگدەری حیزبەکانی (پارتی، یەکێتی، گۆڕان و یەکگرتوو) لە بەرنامەی 10 پرسیار\nAryos aram RUDAW tv new ئاریۆس مناڵە قشتەکە\nچیرۆکی کچێکی رفێندراوی دەستی داعش و شادبوونەوە بە کەسوکاری (Rudaw)\nتەمەنی شەش ساڵە و سێ ساڵە کەسوکاری نەیانبینیووە ...\nکچێکی دیکەی کوردی ئێزدی لە دەستی داعش رزگار کرا (Rudaw)\nسێ ساڵ بوو لەنێو داعش بوو ...\nلە دهۆک تەرمی کچێکی کوردی ئێزدی بە کوژراوی لەنێو گۆمێک دۆزرایەوە (Rudaw)\nچوار رۆژ بوو ون ببوو ...\nئەنجوومەنی ئاسایش بۆ گوێگرتن لە کچێکی کوردی ئێزدی کۆبووەوە (Rudaw)\nوەزیری دەرەوەی ئیسپانیا بۆ رووداو: پێشنیازی دامەزراندنی دادگایەکی تایبەتمان کردووە ...\nفیلمی ئەنیمەیشنی کوردی ئاگا Adiaben Agency all rights reserved copyright © 2018 فیلمی کوردی بێکەس, فیلمی کوردی فەرتەنە, فیلمی کوردی کلاسیکۆ, فیلمی کوردی کۆمیدی, فیلمی کوردی کۆن, فیلمی کوردی خۆش, فیلمی کوردی دایک, فیلمی کوردی راجو, فیلمی کوردی جادر, فیلمی کوردی ژانی گەل, فیلمی کوردی, فیلمی کوردی کومیدی, فیلمی دۆبلاژکراوی کوردی گدۆ و جاکی, فیلمی دۆبلاژکراوی کوردی هندی سێ گەمژەکە, فیلمی هندی دۆبلاژکراوی کوردی pk, فیلمی دۆبلاژکراوی کوردی هندی راجو, فیلمی هیندی دۆبلاژکراوی کردی (سێ گەمژە), فیلمی هیندی دۆبلاژکراوی کوردی راجو, فیلمی هندی دۆبلاژکراوی کوردی ڕاجو, فیلمی هندی دۆبلاژکراوی کوردی (سێ گەمژە), فیلمی هیندی دۆبلاژکراوی کردی, فیلمی دۆبلاژکراوی کوردی هندی, فیلمی هیندی دۆبلاژکراوی کردی pk, فیلمی دۆبلاژکراوی کوردی ناوێرم ژن بێنم, فیلمی دۆبلاژکراوی کوردی ناوەندی ئاسایش, فیلمی دۆبلاژی کوردی ماسک, فیلمی دۆبلاژکراوی کوردی ماڵی درۆزنەکان, فیلمی دۆبلاژی کوردی ماسک the mask, فیلمی دۆبلاژکراوی کوردی ماسک, فیلمی دۆبلاژکراوی کوردی ئۆله مپی, فیلمی دۆبلاژکراوی کوردی (داواکراو) مترجم, فیلمی کوردی كچی كافرۆش, فیلمی دۆبلاژکراوی کوردی شعبان(قوتابخانەی هارو هاجەکان), فیلمی فارسی ژێرنوسی کردی, فیلمی فارسی دۆبلاژی کوردی, فیلمی دۆبلاژکراوی کوردی فارسی, فیلمی فارسی دۆبلازکراوی کردی, فیلمی دۆبلاژکراوی کوردی زاوای عەنتەر, فیلمی عەرەبی دۆبلاژکراوی کوردی, فیلمی کوردی شعبان, فیلمی دۆبلاژکراوی کوردی شعبان, فیلمی دۆبلاژکراوی کوردی جاکی شان, فیلمی دۆبلاژکراوی کوردی شاوڵین, فیلمی دۆبلاژکراوی کوردی شەیدا, فیلمی کوردی ستار شیت, فیلمی دۆبلاژکراوی کوردی سوڵتان, فیلمی سینەمای کوردی, فیلمی دۆبلاژکراوی کوردی ساوا, فیلمی دۆبلاژکراوی کوردی سەلمان خان, فیلمی دۆبلاژکراوی کوردی سێ گەمژەکە, فیلمی دۆبلاژکراوی کور...\nلەهەولێر کەسێک ٥٠ ملیۆن دۆلار دەدزێت و هەلدێت...\nIntro Rudaw TV HD and Music News By Mohammed A.Goran...\nفیلمی ئەنیمەیشنی کوردی ئاگا Adiaben Agency all rights reserved copyright © 2018 فیلمی کوردی بێکەس, فیلمی کوردی فەرتەنە, فیلمی کوردی کلاسیکۆ, فیلمی کوردی کۆمیدی, فیلمی کوردی کۆن, فیلمی کوردی خۆش, فیلمی کوردی دایک, فیلمی کوردی راجو, فیلمی کوردی جادر, فیلمی کوردی ژانی گەل, فیلمی کوردی, فیلمی ک\nلەهەولێر کەسێک ٥٠ ملیۆن دۆلار دەدزێت و هەلدێت\n#nuroj @gulistan mihemed amin instagram @gulistan_mihemed_fans official instagram @gulistan_mihemed_fans نووڕۆژ ماوەیەکی هەواڵی رۆژانەیەو لە چەندین بڕگە و بابەتی جیاواز پێکهاتووە. لە ماوەی هەواڵی نووڕۆژدا، هەواڵی نوێ و زانیاری پڕبایەخ و جێی سەرنجتان پێدەدەین، لە زاری پەیامنێرانمان لە شوێنە جیاوازە\nبۆ بینی گەعدە و گۆرانیە کوردیەکان سەردانی ئەم چەناڵەی خوارەوە بکە ............. https://www.youtube.com/channel/UCSCsDlYnyzMSUYpuqyVZH5Q